Huave, San Mateo del Mar: Bible for Esther, Ezra, Genesis, Hosea, Jonah, Nehemiah

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Genesis

Chapter 1

¹Wüx nganaw majlüy nicuajind Teat Dios tarang a mbasacats at a iüt. ²Aag a iüt ngo majiür netotow oxet at ngo majiür nicuajind. Aag a pojniün almajlüy wüx ombás najal yow. Ombás Teat Dios teajüyjüy teomal meáwan yow.³Teat Dios tapiüng: "Majlüy a ran," at tajlüy ran. ⁴ Teat Dios tajaw a ran, xeyay najneaj. Nej tambaag majlüy palwüx a ran makiiüb pojniün.⁵ Teat Dios tüüch manüt a ran "nüt" at aag a pojniün tüüch manüt "ongwiiüts." Aag ayaj tamong a nüt raw tiüt, tarang anomb nüt.⁷¹⁴Teat Dios tapiüng: "Majlüy ran tiül mbas acats atquiaj mbajcam a nüt maquiiüb ongwiiüts at nejiw matijpeaw , mbajcaw a neat, cas nüt at neat. ¹⁵ Aag ayaj ajcüwa ran tiül mbas acats apmarraj wüx iüt." Atquiaj tajlüy⁹Teat Dios tapiüng: "Ajcüwa yow aliw tiüt teoleaj mbas acats canchiüm noic miün, at majüic majaraw nawaag iüt." Atquiaj tajlüy. ¹⁰ Teat Dios tüüch manüt a nawaag iüt "iüt," at ajcüwa canchiün yow Nej tüüch manüt "ndec." Nej tajaw aag ayaj xeowüy lajneaj.¹¹Teat Dios tapiüng: "Imiün wüx iüt majntsop nateaic soex: soex nejiür osaab nej at xiül nejiür aong nej leaw osaab nej altiül omeaats nej, meáwan noic noic ajiür aquiiüb nej." Atquiaj tajlüy. ¹² Iüt tawiquiach nateaic soex, soex nejiür osaab nej leaw ayac majlüy aquiiiüb aquiiüb nej, at xiül neyac aong nej leaw osaab nej alteomeaats nej, atnej ajngot aquiiüb nej. Teat Dios tajaw aag ayaj xeyay najneajay. ¹³ Aag ayaj tamong a nüt raw tiüt, tarang iwear nüt.¹⁴Teat Dios tapiüng: "Majlüy ran tiül mbas acats atquiaj mbajcam a nüt maquiiüb ongwiiüts at nejiw matijpeaw , bajcaw a neat, cas nüt at neat. ¹⁵Aag ayaj ajcüwa ran tiül mbas acats apmarraj wüx iüt." Atquiaj tajlüy¹⁶Teat Dios tarang ijquiaw nadamüy nerraj, aag nadamüy tiül apmarraj wüx nüt at a nine nerrajüy apmarraj wüx ongwiiüts. Nej at miün tarang ajcüwa ocas. ¹⁷ Teat Dios tayac cawüx tiül mbas acats marraj wüx iüt, ¹⁸ atquiaj marang natang wüx nüt at wüx ongwiiüts, at mambaag a ran maquiiüb pojniün. Teat Dios tajaw ayaj xeyay najneajay.¹⁹Aag ayaj tamong a nüt raw tiüt, tarang apeic nüt.²⁰Teat Dios taiüng: "Ech chipiüm ajcüwa yow majlüy tiül xeyay palpalwüx cüet, at majlüyiw xeyay quiec majlüliw wüx iüt ambüw tiül püjchiün ocueaj mbas acats." ²¹Teat Dios tarang nadamüy cüet nacüliw tiül ndec, atquiaj atnej meáwan palpalwüx leaw almapac, leaw almapacüw teajüyiw at leaw acüliw tiül meáwan yow mbich meáwan, at meáwan quiec aquiiüb aquiiüb nej. Teat Dios tajaw xeyay najneajay.²²Teat Dios tayac nangaj wüx tapiüng: "Meriümban najneajay at merxiyayon, at mechipichan a yow tindec. Ajcüwa quiec mexiyayiw wüx a iüt."²³ Aag ayaj tamong a nüt raw tiüt, tarang acoic nüt.²⁴Teat Dios tapiüng: "Aag a iüt majlüy majiür leaw apmapac quiaj, meán nop nop maquiiüb aquiiüb nej, wacüx, leaw nesatatüy tiüt, at napatüw nacüliw wüx iüt, meáwan nop nop maquiiüb aquiiüb nej." Atquiaj tajlüy.²⁵ Teat Dios tarang ajcüwa moncül wüx iüt leaw ajiürüw aquijpüw nejiw, aag a wacüx ajiür aquiiüb nej, at meáwan leaw nesatatüy tiüt ajiür aquiiüb nej. Nej tajaw aag ayaj xeyay najneajay.²⁶Teat Dios tapiüng: "Arangaats a naxey atnej ajlüyiiüts, at atnej mindiweaats. Icüeatiün ech majaw wüx ajcüwa cüet, wüx quiec najlül cawüx, wüx wacüx, wüx meáwan najlüy wüx iüt, at wüx meáwan nesatatüy tiüt asatat tiüt otüing wüx iüt."²⁷ Teat Dios ateocan tarang a naxey atnej Nej ajlüy mindiw nej. Nej ateocan tarang atnej ajlüy mindiw Nej tarang. Naxey at najtaj Nej atoecan tarang.²⁸Teat Dios tayac nangaj at tasaj nejiw: "Meriümban najneajay merxiyayon. Ichipichan a iüt ijawan wüx. Irangan natang wüx ajcüwa cüet, wüx ajcüwa quiec najlül cawüx, at wüx meáwan nacül wüx iüt leaw teajüy almapac."²⁹ Teat Dios tapiüng:"Ijawan, lanüüch icon meáwan soex nejiür osaab aag ayaj alwüx iüt lamapooch, at meáwan xiül nejiür aong alteomeaats osaab nej. Aag ayaj nüeteran icueajiün icon.³⁰Meáwan nop nop leaw almapac wüx iüt, noic noic quiec najlüy cawüx, at meáwan nesatatüy wüx iüt, at meáwan leaw almapac, Xique lanüüch icon meáwan nateaic soex aag ayaj nüeteran." Atquiaj tajlüy.³¹ Teat Dios tajaw meáwan leaw lamarang. Ijawan, xeyay najneajay. Aag ayaj tamong a nüt raw tiüt, tarang anüy nüt.

Chapter 2

¹Aaga mbasacats ata iüt ninguiaj ndoj arangüchiw, chipiüw wüxmeawanalmapacüw. ²Wüx ayay nüt quiaj ndoj minajiüt Teat Dios leawa tarang, quiaj taxood wüx ayay nüt andondoch minajiüt nej. ³Teat Dios Tayac nangaj wüx ayay nüt at tawün ngo majneaj wüx, quiaj taxood, meaw an leawa tarangawün tiül ngo majlüy.⁴Aaga güy nadam najiüt leawa tajlüy andüy wüx mbasacats ata iüt. ⁵Nicuajind xiül ngo majlüy tiül wajehiüc wüx aaga iütm cam at ninoic owil xiül majdsop tiúl wajchiüc, cos Teat Dios ngo yay müüch majoet wüx iüt at ngo majlüy monxey mapiürüw a iüt. ⁶Noic ajmiüc naquind aw imiün tiüt ateowa iüt.⁷Teat Dios tarang naxey naw tiül najndot ndoj tapep miünd nej teoxing quiaj tapac, aaga naxey tapac marang nipilan. ⁸Teat Dios tapiür naj neaj xiül andüy nonüt tiul Eden, quiaj tayac a naxey leawa tarang ,⁹Wüx aaga iüt leawa Teat Dios tarang tandsopiich xiyay xiül natsujyay ombasüw majaraw aldom müterán. Ajlüy tiül xiül neech mapacaran alpinowan xiúl at aga xiül neech ram omalaran omeaatsaran andüy wüx najneaj andüy wüx ngo majneaj. ¹⁰Nots lam taw imiün tiül Eden mateow aaga najneajneaj xiül. Naw quiaj mbajcat marang piquiw owix lam.

Chapter 3

¹ganüey aga diec xeyay axomb omians gomiag mat nej miawan nemal leaw almajlayiw quiaj tiel aga pajchien leawa mitiatiets Dios landoj marang. nej qiuaj tasaj aaga nüex: " ¿naliañ Dios nendiac: 'güey gondom mitien nicuajin aong xiel najlüey Teat Dios tapier naniaj xiel'?" ² aga najtaj tasaj aaga ndiec: "aldom natien meawan leaw Tiat Dios tapier najniaj xiel.³ naliang aga xiel almajlüey pinowan nieng Tiat Dios tapier najniaj xiel, Tiat Dios tapieng: guey gondom mitien, nde mixolan, teguey pindiowan."'⁴aga diec tasaj a nüex: "naliang naling gome pindiowan.⁵cos Dios lamajaw wüex apatüech nüet mitien aga yaj, iniejcan aplejquiam aperangan atnej Dios, apexoman imiajtsan wüex najniaj aton wüex gomajniaj."⁶ doj a najtaj tajaw aga xiel najniaj ajüeik müeteran, at aton xowuey ajniajche majaraw, aton aga xiel ajüik netsajyayombas imien kiaj ajüik nop apaxom omians, quiaj tayar aga aong axiel quiaj tüet. aton nej tüech minoj nej ag almakieb quiaj, aton tüet.⁷wüx tamb lejquiam oniüjcüw nejiw at wüx tajawüw atajcüw miün almajlüyiw.⁸ quiaj tanguiayiuw tiat Dios tiajüy quiaj, wüex nendey dey nüet nieng tiat Dios tapier najniaj xiel, atquiaj a naxey maquieb najtaj texotayej teombas tiat Dios tiel xiel nieng tiat Dios taper najniaj xiel.⁹nej tiat Dios tapaj ag a naxey tasaj: "¿guiane almijlueye?" ¹⁰nej aga naxey tpieng: "tananguiay ic tiel najniaj xiel tembolas cos xeotaag miün sajlüy. aag tanexotüey." ¹¹tiat Dios tapieng: " ¿janesaj ic mer ortag mien? ¿lemiat ag nauw wüex xiel sasajic demiat guaj?"¹²nej ag naxey tapieng: "aga najtaj ix xic naquieb, nej tüüch xic aong xiel quiaj tanüet." ¹³nej tiat Dios tasaj aga nüex: "¿Cuane ganüey lameranga?" aga najtaj tapieng: "aga ndiec newuaiich xic ag tatiets."¹⁴nej tiat Dios tasaj aga ndiec: "cos lemerang agüey, ike ner yac gomajniaj miawan tiel wüaqüex aton tiel ajcüw miawan nemal. apmesatatüey tiet apmiriem apmiat najdot miawan mi nüet.¹⁵ ique apmujqüey mi quieb najtaj, tuel micüal at tiel micüal nej. nej apmacuüüch tiet imal ike apetsam mingüet oliaj nej.¹⁶tasaj a najtaj: "sanüex meshiyay nadam acoy imieaants wüx apmewi quiach micual; cos bi necoy wüx apewi quiach mi cual. aag imians andüey wüx minoj, ganaa nej bi pajaich ic."¹⁷ganaa tasaj Adan: "niol tenguiay andiac mintaj, cos tiat aag aong xiel leawa tasajas ic ngomeat nieng tasajas ic: 'gomdom miat imien wüx nej,'gomajniaj wüx iüt apmajlüey imien wüex ique; aquiüüb xeyay najiet apmeret miawan minüet minüet nangüey wüex iüt.¹⁸ nej apma wuitich sats at mbaj nesats andüey wüx ique, aton apmiat soex naw tiel pajchien.¹⁹ aquieb minalil apmeret, wüx apmindilil indüey tiel iet, cos imien quiej iwüenich, cos najdot ic, tiel najdot apmendilil.²⁰agaa naxey tayac minüet mintaj nej Eva cos nej apmamumaran.²¹ tiat Dios tarang müech Adan ganaa mintaj nej napixaran conag taag y tasoig arnuw tiel.²²tiat Dios tasaj: "ganüey anaxey lapiay marang atnej nop tiel icootsa, quia pijaw güen najniaj güen gomajniaj. ganüey lango müend maxol naag owix nej, mayar agaa xiel neech mapacaran, müeteran, aton mapac miawan nüet." wüex mien ganüey,²³ tiat Dios tawüen nijiw tiel Eden nieng Dios tapier najniaj xiel, ganüey apmapier iüt liaw ajnot ocueaj nej atquiaj ²⁴tiat Dios tawün agaa naxey nieng ajlüey najniaj xiel, tayac quiaj ángeles nieng alüeyiw najniaj xiel Eden, aton noik machat nebiem almajlüey ayeg yeg mien miawan quiaj, apal aga tied nieng andüey naj lüey xiel wüx mapacaran,

Chapter 4

¹aga naxey tameay maquieb aaga Eva najtaj mintajnej . quiaj aaga nej tecual ndoj tawüiquiach aaga Cain. Nej tapüeng: "Nganüey lanawüikiach nop naliw mongüich cos teat Dios tambeol xic". ²Cas nej tawükiach michiig nej aaga ayaj Abel. Nganüey aaga Abel wüex latang tarang nop nejüir sap, nganüey aaga Cain nerang najüiet tiel corrüel.³tamong acas nüt aaga Cain tandiem mayiac ichech nej müüch teat Dios meawan leaw tapiüer tüel iüt. ⁴Nganüey aaga Abel, tajamien nop nop tüiel meawan leaw mbas wüijquiam tüiel sap at mien kiriw naow naw wüex ombas aga sap. Quiaj teat Dios tayar najneaj majaw meawan leaw tayac ichech nej aaga Abel, ⁵nganüey aga ichech a Cain, nej ngome tayar majneaj majaw. Quiaj aga Cain tajküey xiyaiy, asoy tembas.Teat Dios tasaj aaga Cain: "neol tapots ijcüw at ⁶neol tasoy tembas? jondot mirang najneaj, ngua apmayarich? ⁷Nganüy jondot ngomirang leaw najneaj ,aaga nisoet angüer omal mbeay nden at andiem majaiich ic,ique netam mesapanag".⁸aga Cain tendeac aweag michiig nej Abel. kaua arang nganuey wüex aliw tüel pajchiüen, Cain taxaing owix manbii michiig nej Abel mandeow nomban. ⁹Quiaj teat Dios tendeac masaj aga Cain: "nguiane majlüey michiig aga abel? nej tapieng: xique ngonajaw. neol mbich meawan netam najier xichiig?¹⁰Teat Dios tendeac : "¿cualamerang quiaja? nganüy tengüial andeac aga quiej ocueaj michiig imien tiüt tiüel iüt masaj xic. ¹¹Nganüy nepaiich ic apmelüy wüex aga iüt cam, cos taleaig ombeay mangoch aga quiej ocueaj michig Abel. ¹²nganüy aga iüt langome apmüch ic omeats nej wüex ique apmerpier. wüex aga iüt cam najüey jüey nipilan ic at ngomap majaraw jane ic."¹³tendeac Cain masaj teat Dios: meawan leaw lamisaj xic quiaj atnej ngomajneajay najaw. ¹⁴Naliang nganüy, aga nüt kam ique tengüial mewün xic tiül aga iüt kam, nganüey nexotüy xic sajlüy tiül imbas. jane apmaxom xic apmambii xic, cos sajüy jüey mien at ngomapma jawüw jane xic". ¹⁵quiaj teat Dios tasaj nej: jane apmambi aga Cain, ayaiw apmapalücheran wüex ombas nej. "Quiaj teat Dios tambüen aga Cain, atquiaj jan nipilan apmaxom nej, ngodom marang wüx ombas nej.¹⁶atquiaj Cain taw niüng ajlüy teat Dios tamb maküel nonüt necam Eden, tam maküel tüel iüt Nod. ¹⁷Cain tameay aweag mintaj nej condom kiaj tecual. kiaj nej tawükiach aga Enoc. Cain tawitiüch tüt noic cambaj kondom tüch manüt Enoc atnej minüt micual nej.¹⁸wuex wijkiaj irad micual Enoc. irad tüen marang mi teat Mehujael. Mehujael tien marang mi teat Metusael. Metusael tien marang mi teat Lamec. ¹⁹Lamec takieb ijpüw montaj: nop nenüt Ada, alinop nenüt Zila.²⁰Ada tawüiquiach Jabal. Nej tarang miteat meawan leaw monküel tiül iüm tag at ajiürüw wacüx Nganüey michig nej minüt nej Jubal. ²¹Nej miteat meawan leaw montsüen arpa at mond ind flauta. Nganüy aga Zila, tawiquiach Tubal ²²Cain,nej nerang meawan leaw ayarich narangüch bronce at hierro. aga Tubal michig nej aga Naama.Lamec tasaj mintaj nej: Ada maquieb Zila, ²³inguiayün sandadeac; icona mintataj Lamec, inguiayün leaw sanapieng. Cos xique tambiyas nop naxey cos tin manbi xic, at nop naxey nench tin manbi xic. jondot Cain apmarangüch wüex onbas nej ayaiw ²⁴ajlüy, atamien kiaj Lamec apamarangüch wüx ombas nej er miow gajpowüw".²⁵²⁶Adan tameayaweag mintaj nej alinom, kiaj nej tajürüw alinop nongüch. nej tüch manüt Seth

Chapter 5

¹Ajcüwa agüy minüt micüalmicüal Adan. Wüx nüt Teat Dios tarang meawan nipilan, Nej tarang atnej Nej ajlüy. ²Nej tarang naxey aquiiüb najtaj. Nej tayac nangaj wüx ombasüw at tüüch manütiw nipilan, wüx tarang nejiw.³Wüx landoj Adan lamaneat 130, tarang teat tajiür nop micual nej atnej nej ajlüy, ndoj tüüch manüt Set. ⁴Tarang teat Adan wüx nej tajiür micual nej Set. Nej landoj lamaneat ojpeaküw acoicmiow. Nej tiün marang miteatiw xeyay monench at monüx. ⁵Adan tapac 930 neat ndoj tandeow.⁶Ndoj Set tapac 105 neat, tarang mi teat Enos. ⁷Ndoj arang mi teat Enos, nej tapac 807 neat, Nej tarang mi teatiw xeyay monench at monüx. ⁸Set tapac 912 neat, quiaj ndoj tandeow.⁹Lamajüier peic miow gajpowüw neat tatow ajlüy Enos, quiaj tacual a Cainan. ¹⁰Ndoj arang mi teat Cainan, Enos tapac 815 neat. Nej tarang mi teatiw xeyay monench at monüx. ¹¹Enos tapac 905 neat, quiaj ndoj tandeow.¹²Lamajier er miow gajpowüw neat tatow ajlüy Cainan, quiaj tarang mi teat Mahalaleel. ¹³Ndoj arang mi teat Mahalaleel, Cainan tapac 840 neat. Nej tarang mi teatiw xeyay monench at monüx. ¹⁴Cainan tapac 910 neat, quiaj ndoj tandeow.¹⁵Lamajier er miow acoiquiaw neat tatow ajlüy Mahalaleel, quiaj tacual a Jared. ¹⁶Ndoj arang mi teat Jared, Mahalaleel tapac 830 neat. Nej tarang mi taetiw xeyay monench at monüx. ¹⁷Mahalaleel tapac 895 neat, quiaj ndoj tandeow.¹⁸Lamajier 162 neat tatow ajlüy Jared, quiaj tacual Enoc. ¹⁹Ndoj arang mi teat Enoc, Jared tapac ojpeacüw acoicmiow neat. Nej tarang mi teatiw xeyay monench at monüx. ²⁰Jared tapac 962 neat, quiaj ndoj tandeow.²¹Lamajier er miow acoiquiaw neat tatow ajlüy Enoc, quiaj tacual Enoc. Nej tarang mi teat Matusalen. ²²Enoc tajüyenag Teat Dios arej acoic miow neat, ndoj arang mi teat Matusalen. Nej tarang mi teatiw xeyay monench at monüx. ²³Enoc tapac 365 neat. ²⁴Enoc tajüyenaag Teat Dios, ndoj ndronüy mien, cos Teat Dios taquieb nej mamb.²⁵Lamajier 187 neat tatow ajlüy Matusalen, quiaj tarang mi teat Lamec. ²⁶Nej tarang mi teat Lamec. Matusalen tapac 782 neat. Nej tarang mi teatiw xeyay monench at monüx. ²⁷Matusalen tapac 969 neat, quiaj ndoj tandeow.²⁸Lamajier 182 neat tatow ajlüy Lamec, nej tarang mi teat nop nacualaran. ²⁹Nej tüüch manüt Noe, cos apieng: "Nej apmüüch icoots maxojtaats wüx arangaats minajüietaats, leaw netam marangaats wüx aaga iüt nieng Teat Dios lamapiüeng ngo majneaj".³⁰Tapac Lamec 595 neat, wüx tarang mi teat Noe. Nej tarang mi taetiw xeyay monench at monüx. ³¹Tapac Lamec 777 neat. Quiaj ndoj tandeow.³²Lamajier acoiquiaw acoic miow neat tatow ajlüy Noe, wüx tarang mi teat Sem, Cam, Jafet.

Ezra

Chapter 1

¹Tatow aamelich neat chetem Ciro, minatang nenajiüt tiül cambaj Persia, Teat Dios palan tarang meáwan poch leawa taw tombeay teat Jeremias mapieng atan tajüyich mi espiritu ocueaj Ciro. Mipoch Ciro tanguiayeran tiül meawmien cambaj. Agüy tarangüch wüx nawiig leaw apiüng.² Ciro, minatang nenajiüt tiül cambaj Persia apiüng: Nej Tiat, Dios najlüy cawüx tiül mbas acats, tüüch xic meáwan montang tang monajiüt wüx cambaj iüt atan nej netiib xecueaj nawitiich nop iüm ocueaj nej nieng apmacül Jerusalén tiül Judea.³Jangantanej naw tiül mi cambaj nej (Tiat Dios maquiiüb nej mamb) aldom matüüch Jerusalen atan mawuitiich nop iüm ocueaj Tiat Dios mi Dios Israel, atan Jerusalen ayaj mi Diosüw nejiw. ⁴Jangantanej nipilan montang monajiüt almapaqüw wüx iüt netamb mejchiün plat maquieeb oro, leaw almejiür, atan nimal, atan aldom mayac ichech sitiül andiüm tiül mi iüm Tiat Dios tiül Jerusalen.⁶Quiaj montang tang najlüyiiw wüx ocueajiw Juda maqiüb Benjamin, meawan miteaats atan Levitas, meawan espiritu leawa Teat Dios tawitich tiet tambuw maranguw iüm. ⁵Altiel nejiw tambiolüw tiül najiüt ayacüw plat maqiüb oro, leawa nejiür, nimal, meawan leawa nembeat, atan leawa tandiüm mayac ichech tayacüw.⁷Atan Ciro minatang nenajiüt tawün meawan mayar ocueaj Tiat Dios leaw Nabucodonosor tawüen tiüel Jerusalen mayac tombas mi dioosuw nejiw.⁸ Ciro tayac towix Mitridates aaga nesap tomien, nej taa tiow tüüch Sesbasar najlüey wüx cambaj ocueaj Juda.⁹Tatiow atoogüy tajlüy: nimiow gajpowüw palangan oro, noic mil palangan plat, nimiow ojquiyej altegüy palangan. ¹⁰nimiow gajpowüw xax meawan oro, piquiw acoic gajpowüw miow quicheech xax plat, aton noic mil cuajantanej nembeat ajlüy. ¹¹Tajlüy acoquiaw mil piquiw acoic miow oro maqiüb plat palanüy. Sesbasar taqiüb mamb meawan leaw tambüw tiül Babilonia andüy Jerusalen.

Chapter 2

¹Ajcüwaagüy nejiw nipilan leawa taquiiüb nejiw mamb Nabucodonosor natang nenajiüt andüy Babilonia, nipelan leawa tandileliaw andüyiw tiül mi cambajüw nejiw Jerusalen tiül Judea.² nejiw aaquiejpüw miün Zorobabel, Jesua, Nehemias, Seraias, Reelaias, Mardoqueo, Bilsan, Mispar, Bigvai, Rehun aton Baana, acüw agüy nejiw monxey ajüquich nawüüw tiül mi cambaj Israel.³Agüy micual Paros: ijquiaw mil acoic miow ayayiw ijquiaw ⁴Micual Sefatias arej coic miow er miow gajpowüw ijquiaw⁵ Micual Ara: ayaiw coic miow er miow gajpowüw coquiaw⁶Micual Pahat Moab, tajlüy wüx Jesua maqiüb Joab: ijquiaw mil ojpeacüw acoic miow gajpic.⁷Micual Elam: noic mil ijquiaw acoic miow ic miow gajpowüw piqiüw. ⁸Micual Zetu: ojquiyej ic miow acoquiaw. ⁹Micual Zacai: ayaiw acoic miow er miow. ¹⁰Micual Bani: anaiw ic miow ijquiaw.¹¹Micual Bebai: anaiw niomiow arej. ¹²Micual Azgad: nioc mil ijquiaw acoic miow nimiow ijquiaw. ¹³Micual Adonicam: anaiw acoic miow er miow anaiw. ¹⁴Micual Bigvai: ijquiaw mil ic miow gajpuwüw naiw.¹⁵Micual Adin: piquiw acoic miow ic miow gajpowüw piqiüw.¹⁶ Monxey ocueaj Ater tajlüy imien wüx Ezequias: peic miow gajpowuw ojpecüw. ¹⁷Micual Bezai: arej acoic miow nimiow arej. ¹⁸Micual Jora: coic miow gajpic.¹⁹Monxey ocueaj Hasum: ijquiaw acoic miow nimiow arej: ²⁰Monxey ocueaj Gilbar: peic miow gajpoüw acoquiaw.²¹ Monxey oceaj Belen: coic miow nimiow arej. ²²Monxey ocueaj Netofa: ic miow gajpuwüw anaiw.²³Monxey ocueaj Anatot: coic miow nimiow ojpeacüw.²⁴ Monxey ocueaj Azmavet: ic miow ijquiaj. ²⁵Monxey ocueaj Quiriat Jearim, Cafira aton Beerot: ayaiw acoic miow ic miow arej. ²⁶Monxey ocueaj Rama y Geba: anaiw acoic miow nimiow noic.²⁷Monxey ocueaj Micmas: coic miow nimiow ijquiaw.²⁸ Monxey ocueaj Betel maqiüb Hai: ijquiaw acoic miow nimiow arej. ²⁹Monxey ocueaj Nebo: ic miow gajpowüw ijquiaw.³⁰ Monxey ocueaj Magbis: coic miow ic miow gajpuwüw naiw.³¹Monxey ocueaj palwüx Elam: noic mil ijquiaw acoic miow ic miow gajpowüw piquiw.³³ Monxey ocueaj Harim: arej acoic miow nimiow.³² Monxey ocueaj Lod, Hadid aquieb Ono: ayaiw acoic miow nimiow coquiaw.³⁴Monxey ocueaj Jerico: arej acoic miow ic miow coquiaw. ³⁵Monxey ocueaj Senaa: arej mil naiw coic miow nimiow gajpowüw.³⁶ajcüw Miteaats: Micual micual Jedaias, tiül miinden Jesua: ojquiyej acoic miow er miow gajpowuw arej. ³⁷Micual Imer: noic mil ic miow gajpowüw ijquiaw. ³⁸Micual Pasur: noic mil ijquiaw acoic miow ic miow ayaiw. ³⁹Micual Harim: noic mil gajpoyay.⁴⁰Ajcuwa güy Levitas: Micual Jesua aton Cadmiel, micual Hodavias: ir miow gajpowüw piquiw.⁴¹ leawa aindeaw tiül nangaj iüm, micual Asaf: coic miow nimiow ojpeacüw. ⁴²Ajcüwaagüy nacüliw mbeay den micualüw nejiw: micual Salum, Ater, Talmon Acub, Htita aton Sobai: coic miow nimiow gajpowüw ojquiyej.⁴³Agüy najpajuw mii nütiw nejiw marangüw najiüt tiül nangaj iüm: micual Ziha, Hasufa, Tabaot, ⁴⁴Queros, Siaha, Poadon,⁴⁵ Lebana, Hagaba, Acub, ⁴⁶Hagab, Salmai aton Hanan.⁴⁷Micual Gidel, Gahar, Reaia, ⁴⁸Rezin, Necoda, Gazam,⁴⁹ Uza, Paseah, Besai, Asena,⁵⁰ Mehunim, aton Nefusim.⁵¹micual Bacbuc, Hacufa, Harhur,⁵² Bazlut, Mehida, Harsa, ⁵³Barcos, Sisara, Tema,⁵⁴ Nezia aton Hatifa.⁵⁵Micual nerangüw minajiüt ocueaj Salomon: micual Sotai, Soferet, Peruda,⁵⁶ Jaala, Darcon, Gidel, ⁵⁷Sefatias, Hatil, Porqueret Hazebaiam, aton Ami. ⁵⁸Tajlüy meawan micual nejiw arej acoic miow peic miow gajpowüw ijpüw tarangüw najiüt tiül nangaj iüm atan micual monrang najiüt ocueaj Salomon.⁵⁹Nejiw leaw tandileliaw Tel Mela, Tel Harsa, Querub, Addan e Irmer, gondom mamongoj cos nael ocuajiw majüiicich ayej nawuw tiül cambaj Israel, ⁶⁰Ayacüüwüch anaiw acoic miow ic miow gajpic. Micual Delaia, tobias aton Necoda.⁶¹Aton, micualüw miteaats: micual Habaia, Cos, atan Barzilai (nieng taquieb mintajnej micual nüx Barzilai naw Gilead aton tayar minüt nej atnej). ⁶²Nejiw condom tandimüw majaquichaw acualajtsüw mixejchiw nejiw ton gomeag taxomuw tiül, atquiaj gomeaag tatiowaranüw tiül arangüw miteaats. ⁶³Queaj tasaj nejiw natang nenajiüt gondom miatiüw leawa nichech nangaj wüx miteaats Urim maquieb Tumin majawüw meawan aag.⁶⁴noic noic ajlüy meawan tajlüy ic miow ijquiaw mil arej acoic miow er miow. ⁶⁵Gomiag taatiowüw tiül monrang najiüt atan monbiol (atoogüy nejiw ayaiw mil arej coic miow nimiow gajpoyay) atan neiind aat nenic tiüel nangaj iüm (ijquiaj acoic miow).⁶⁶Mi cawüy nejiw: ayaiw acoic miow nimiow gajpar. Mi mol nejiw ijquiaw acoic miow ic miow acoquiaw. ⁶⁷Mi camello nijiw: piquiw acoic miow nimiow acoquiaw. Mi bur nejiw: anaiw mil ayaiw aoic miow nimiow.⁶⁸wüx nejiw tandileliaw naj lüy anieng Teat Dios andüyiw Jerusalen mixejchiw nejiw najlüyiw wüx tandiemüw majchiw ichechiw nejiw andüy wüx iüm witiüm. ⁶⁹Tajchiw leawan aldom andüy tiüel iüm: er miow noic mil oro, acoquiaw mil tomiün plat aton coic miow apixaw natangüw miteaats.⁷⁰Atquiaj miteaats aton Levitas, meawan cambaj, aat montsün tiül iüm atan leaw nejiürüw mbeay iüm, meawan nejiw leawa tajpajuw minatiw nejiw marangüw najiüt tiül iüm tacüliw tiül cambaj. Meawan nipilan Israel tajlüyiw tiül mi cambaj nejiw.

Chapter 3

¹tatüch ayaiw caw tatow apeay tiül mi cambaj nej Israel, wüx candchietoj meawan tajücquichaw nop nej ajlüyiw tiül Jerusalen.² Jesua, micual Josadac aat micojow nijiw ajcüw miteaats maquieb Zorobabel, micual Salatiel aton mi cojow nejiw witiütoj mawüitichaw tiüt artül oceaj Teat Dios mi Diosüw Israel ndom nejiw mayacüw ichechiw nejiw atnej lamapieng aaga poch leawa tüün nomb Moises, nop naxey oceaj Teat Dios.³nganüy aag artül tayacüw nandan nieng lembej, cos aag a mbol alwüx nejiw nipilan tiül cambaj iüt queaj. Nejiw tayacüw nandab ichechiw nejiw umban arraw aton andüy wüx ongwiiüts majchiw Teat Dios. ⁴Nejiw tajawüw cuane nangox nüt nasoic iümtaag narangüch tiül nawiig aton tayacüw nandab nichech nüt nüt miün atnej netamajlüy, meawan tiül minüt nej apmarangüch. ⁵Aat nej arangüch tajlüy nandab nichech meawan nüt aat wüx caw aton ajlüy nichech wüx ajlüy nangox nüt oceaj Tiat Dios, aquieb tiül jane andiem müch ichech nej aton.⁶Wüx amelich nüt ayaiw caaw miteaats tayacüw nandab nichech majchiw Teat Dios, aag a güy tajlüy wüxan ganaw witiüm tiüt nangaj iüm. ⁷Atqueaj tajndiw plat acüwa nerang iüm aton nerang najiüt wüx xiül; aton tajndiüw nüteran, anganiowaran aat aset majdiüw nipilan Sidon aton Tiro, atquiaj nejiw ndom mamongochiw aam tiül ndec napac xiül nasoic cedro imiün Libano andüy Jope, atnej tasaj nejiw Ciro, minatang nenajiüt Persia.⁸wüx tamong amb ijmbüw caaw amb ijmbuw neat apeayiw tiül nangaj iüm ocueaj Teat Dios tiül Jerusalen, Zorobabel, Jesua, micual Josadac, aton meawan miteaats, meawan levitas, atan nejiw leawa taquieb aranüw mamb, tandüyiw tiül Jerusalen, tarangüw najiüt. tayacüw levitas leawa nejiür nimiow mi neat nej andüy cawüx majlüyiüw wüx aniüng Teat Dios. ⁹Jesua tayac micual nej aton micoj nej, Cadmiel maquieb micual nej aat mixejchüw Juda majawüw wüx nipilan marangüw najiüt anieng Teat Dios. nieng ajlüyiw aliw queaj mi xejchiüw Henadad, mii xejchiüw nejiw aat aton levitas.¹⁰Monrang najiüt tarangüw oleaj nangaj iüm oceaj Teat Dios. atqueaj nejiw miteaats lembetoj, canaag apixaw nejiw atan trompet, aat aton levitas, micual Asaf, matamüüjchiw Teat Dios conaag cuiling netsüen soen, atnej owix David, minatang nenajiüt oceaj Israel atqueaj lamapieng marangüch.¹¹ Nejiw ajiüngüw arangüw casa at majchiüw monajneaj Teat Dios, "Nej Najneaj Nej" aag a poch leaw almajlüy meawan nüt, tanaam ayac wüx omeants nej Israel, meawan nüt almajlüy. "Meawan cambaj tandeacüw napac apajüw nipilan araangüw casa Teat Dios cos oleaj nangaj iüm laandan ayacüüch.¹²meawan ajcüwa miteaats, levitas, natangüw xexejchiün atan montaxey landoj majawüw tanomb iüm, wüx awitichaw tiüt oleaj iüm tajawüw canaag oniejcüw nejiw, nejiw tajiütsüw napac. naleang xeyay apajüw ajiütsüw cos apac omeaajtsuw aton noic soen najneaj.¹³ Doj wüx gondom mangüayiw gün tiül najneajay soen aton müüch mapac omeaatsüw nipilan aton tajiüntsüw, cos xeyay nipilan tepajüw napac nadam apac omeajtsüw atan anguialleran imiün menquiaj.

Chapter 4

¹Ganüy ajcüwa ajcüyiw majawüw Juda at Benjamin tanguiayiüw aag a cambaj leaw landoj ndeajow ganüy teamarangüw nangaj iüm ocueaj Teat Dios, mi Dios Israel. ²Queaj tambüw matachiw Zorobabel aton montang najlüyiw wüx mintaj at micualüw mixejchiüw nejiw. Nejiw tapiengüw: "meach xecon najlüyiün naquiejpan icon marangats, naleaing, nioc nej at icon, xicona sayamban mi Diossan at tayacassan nichechnajchiün Nej wüx aag a nüt quieaj Esar Hadon, minatang monajiüt ocueaj Asiria, tajimiün xicon tiül aag a iüt cam."³Ganüy Zorobabel, Jesua aton meawan montang najlüyiw wüx nden ocueaj mixejchiüw nejiw tapiüngüw: "güy ngomeag icona, xicona nej, nieng netamb narangan aag iüm ocueaj mitiatiüts Dios, neleang xicona sanarangan najchiün Teat Dios, aag mi Dios Israel, atnej lamapieng minatang nenajiüt Ciro ocueaj Persia marangüch."⁴Atqueaj cambaj iüt cam tarangüw maxojtüw owix ajcüwa Juda; nejiw tajchiw majiürüw mbol Juda marangüw najiüt. ⁵Nejiw aton tandiemüw mangüyiw mapalüw teambas meawan. Agüy tarangüw meawan nüt wüx alchetem Ciro aton wüx tajlüy chetem Dario, minatang monajiüt ocueaj Persia. ⁶Ganüy wüx ajanüch tiüt chetem marang nenajiüt Asuero nejiw tatüniw justis tarangüw tiül nawiig go matnej meawan nipilan Juda at Jerusalen.⁷Aag a güy tajlüy tatow ajlüy minüt Artajerjes gomeag Bislam, Mitridates, Tabeel aton aquiej püw nejiw tarangüw wüx nawiig majchiüw Artajerjes. Wüx Arameo tarangüch aag a nawiig aton amongochiw andüy wüx alinoic ombeayeran.⁸ Rehum natang tiül montsoj at Simsai nerang wüx nawiig tarangüw atcüy majchiw Artajerjes andüy wüx Jerusalen.⁹Ganüy Rehum, Simsai maqiüb aquiejpüw nejiw netangüw nenajiüt nejaw wüx justis at alinoic ajlüy monajiüt nieng Erec arang nenatang, Babilonia aton Susa tiül Elam, nejiw tarangüw nioc nawiig ¹⁰tajgottoj cambaj macüliw tiül Samaria asaj nejiw Asnapar nadam tiül at xeyay ajneaj omeants, ajquiej püw monlüy tiül nine cambaj queaj najlüy ndec.¹¹Agüy noic nawünich wüx leawa narangüch nawiig majchiw Artajerjes: " mi monrang najiüt nej, monxey najlüyiw amb alinoic ombeay ndec, tarangüw agüy: ¹²Netam najaw minatang nenajiüt ajcuwa Judios leaw naow najlüy ijlüy lawüitiejow ngo matnej tiül Jerusalen atqueaj andiümüw mawütchaw nioc cambaj gomayar nandearac. Nejiw lamatondochiw aag coet atan lamasojquiw tiüt oleaj.¹³ganüy netam majaw minatang nenajüit aag a cambaj cüy larangüch at otüng coet lapalaw, nejiw ngome apmangüyiw müjchiw tomien, tengüy apmayacüw tiül nael montang monajiüt.¹⁴Naleaing naleaing wüexen xicona tanatien quiniec naw tiül awan, güy nicuajind gomeag netam najawan xicona majlüy mawaijchaw nej minatang nenajiüt. Ganüy aaga tanndiacasan wüexen gonaw majlüy nasajan minatang neanjiüt ¹⁵Atquiay mayamb nieng ajüiquich tiül nawiig oceaj miteat nej atan netamb mbich meawan cos altiül noic cambaj gomayar nandiarac cos apmayac ngo majneaj tiül minatangüw monajiüt nejiw at tiül namix cambaj. Cos lamayac xeyay nael tiül montang monajiüt at namix cambaj. Aag ayaj monqüy ajgotmiün tajlüy nomb, cos aag a cambaj dajriiüt.¹⁶ Ganüy salien wüx nasajan natang nenajiüt setiül aag a cambaj cüy atan coet larangüch, mbich nicuajind ique apmeyar ninguien iüt najlüy lamb."¹⁸queaj minatang nenajiüt tandilil müch mamb nioc nandearac poch masaj Reum aton Simsai at aquiej püw nej nawüw Samaria atan meawan leawa almajlüyiw niguien menqueaj mbeay lamb: "monajneaj majlüy tiül icona.¹⁷ Aag a nawiig tendililean mejchiün xic lamongocheran andüy wüx alinoic ombeayeran at tatiowüw xicueaj. ¹⁹atan menqueaj, tayacas wüx majaraw ton lamong nüt tanaxomb nejiw landoj arangüw andiümüw at ajcüyiw gomandiemüw mayariw andeacüw montang monajiüt.

Chapter 5

¹Quiaj Hageo nendeac andeac Teat Dios at Zacarias, micual Iddo nendeac andeac Teat Dios, tandeacüw wüx minüt mi Dios Israel masaj ajcüw judíos monaw Judá at monaw Jerusalen. ²Zorobabel, micual Salatiel at Jesúa micual Josadac, witiütoj at tamelichaw marangüw nangaj iüm tiül Jerusalén maquiejpüw ajcüw profeta monbeol nejiw wüx.³Quiaj Tatnai, aag nejiür najiüt tiül cambaj nenüt necam lam, Setar Boznai at aquiejpüw nejiw tiünuw at tasajüw nejiw: "¿Jane neech icon aag a nawiig mirangan aag a iüm quiaj at mipalüchiün aag neyey tiüt cambaj a?" ⁴Aton nejiw tandeacüw: "¿Ngün minütiw ajcüwa monxey leaw teamawitichaw tiüt aag a xeech iüm quiaj? ⁵Naleain Teat Dios tenguial majaw ajcüw montantang ombas Judíos quiaj ajcüw moncüy majaw nejiw ngome tapalüw nejiw. Nejiw tenguial macüliw münd noic narangüüch nawiig teat natang nenajiüt ndoj aton mandilil noic nawiig mandeac naleaing andiüm aag ayaj.⁶Aag a nawiig quiaj aneay Tatnai, Setar Boznai at aquiejpüw nejiw monrang minajiüt natangüy nenajiüt Darío. ⁷Tüjchiw mamb noic nawiig müünd natangüy nenajiüt Darío ayacüw tiül: "Ineay meawan aag monajneaj.⁸Ijiquichan majaw natangüy nenajiüt xicona tambasan Judá andüy tiül nangaj iüm ocueaj Teat Dios. Tenguial awiticheran naag nadamdam piedra at ayacyacüw xiül wüx neyey tiüt cambaj. Aag a najiüt najneajay tenguial acül at teajüy teowixaw nejiw najneajay. ⁹Sanatiün nanguiayiün teat montantang ombas: '¿Jane neech icon aag a nawiig mirangan aag a iüm quiaj at a neyey tiüt cambaj?' ¹⁰Atmiün sanatüniün nanguiayiün cuane minütiw nejiw atquiaj ique mijaw minütiw nopnop monjaich nejiw.¹¹Nejiw tendeacüw at tapiüngüw: 'Mimos xicon aag Dios neneay iüt at mbas acaats nganüy tenguial nandilian nawitichan tiüt aag a iüm leawa tarangüüch lamajiür neat wüx aag a natangüy nenajiüt ocueaj Israel tawitich at tatondoch.¹²Nganüy wüx xexejchiün tajcüyiw majawüw Teat Dios naw mbas acaats, Nej tayac nejiw teowix Nabucodonosor,natangüy nenajiüt ocueaj Babilonia, nej tajarrich aag a iüm cüy at taquiüb mamb aag a cambaj andüy Babilonia. ¹³Atan miün quiaj, tiül nomb neat wüx Ciro tarang minatangüy nenajiüt, Ciro tajiquich noic nawiig atquiaj witiüm tiüt nangaj iüm ocueaj teat Dios.¹⁴Natangüy nenajiüt Ciro tandilil aag a oro at meawan narangüüch naag plata leaw nacül tiül nangaj iüm ocueaj Teat Dios leaw Nabucodonosor tawün tiül nangaj iüm Jerusalen andüy tempots ocueaj Babilonia. Nej tayac a Sesbasar, aag a nej tüüch marang natang nenajiüt. ¹⁵Tasaj nej: "Ixainguiün meawan. Quiür iyacan tiül nangaj iüm Jerusalen. Mandilil witiüm nangaj iüm ocueaj Teat Dios."¹⁶Quiaj a nej Sesbasar tiün ndoj tayac a nesapüy tiüt nangaj mi iüm Teat Dios tiül Jerusalen; tenguial matajcüw majneaj naleaing mbich ngo naw ndom.'¹⁷Nganüy, ndot najneaj mijaw teat natangüy nenajiüt, iich mayambüch tiül niüng acül mi nawiig Babilonia ndot aliün majlüy noic mi nawiig natangüy nenajiüt Ciro atquiaj ndom witiüm tiüt nangaj iüm ocueaj Teat Dios naw Jerusalen. Quiaj ndoj natangüy nenajiüt müüch xicon najawan nguineay tapiüng."

Chapter 6

¹Quiaj Dario teat natang nenajiüt tapiüng mayambüch tiül aag a iüm quiaj niüng ajlüy meawan nawiig tiül cambaj Babilonia.²Tiül aag a nadam cambaj quiaj nejiür neyey nej tiüt nasoic Acmeta tiül Media taxoram noic sacamb; aaga agüy ajüiquich:³Wüx amelich mineat Ciro teat natang nenajiüt, nej tapiüng marangüch leaw lamajiquich andüy wüx nangaj iüm ocüej Teat Dios tiül Jerusalén: "Netam mandilileran mawüticharan tiüt aag a iüm niüng apmajmel nichech. ich sojquiem tiüt nesapüy nej. oleaj nej ech marang ermiow napeaxaran nawüx ngwüx at adam teomeats ermiow napeaxaran naw wüx ngwüx, ⁴arej am linchiüw nadam ndam piedra at noic linchiüw am jayats xiül. at leaw ombeat nej apmangüyeran naag mi tomien natangüy nenajiüt. ⁵Aton indililean oro at meawan plat ocüeaj mi nangaj iüm Teat Dios leaw Nabucodonosor tajimiün miün naw tiül nangaj iüm Jerusalen andüy mitempoots Babilonia. ijchün mam andüy tiül nangaj iüm Jerusalen at iyacan tiül nangaj iüm ocüeaj Teat Dios.⁶Nganüy Tatnai, Setar Boznai, at ajcüwa aqüiej püw nejiw monjiür najiüt leawa aliw necam lam, icüliünan minquiaj. ⁷Nde mexolan aag a najiüt quiaj wüx nangaj iüm ocüeaj Teat Dios. Natang nenajiüt at montaxey Judios ningüy apmarangüw aag a nangaj nangaj iüm ocüeaj Teat Dios.⁸Tengüial napiüng cos icona netam mirangan leaw andüüban wüx aga montang tang ombas Judios leawa tenguial mawitichaw tiüt aaga nangaj iüm ocüeaj teat Dios. Tomien angüyay natangüy nenajiüt necam lam apmayarich mengüyay aag a monxey quiaja atquiaj ngolombom aag a najiüt. ⁹Leawa apmetam, naliw wacüx, sap, tengua ngüy naliw sap marang nandaab nichech münd Teat Dios najlüy tiül mbas acaats, trigo, quiniüc, vin tengua acet leaw asoquiw ajcüwa miteaats tiül Jerusalen, ijchiün aaga yaj meawan nüt nde mecüeatin. ¹⁰irangan aag a ayaj atquiaj nejiw majüimienüw mien nichech müjchiw Teat Dios najlüy tiül mbasa cats at matüniw tiül owix nej wüx xembas, natangüy nenajiüt, at aton wüx xecual.¹¹Tengüial napiüng jondot aljane ngo mandiem mayar aag a nawiig cam, netam majwan nots onic iüm aniüng nej cos ajcanüyan apmanbetiich aaga nipilan quiaj. condom anieng nej netam marangüch wüx marang noic ponong nequeach queach marangan. ¹²Cos Teat Dios acül quiaj mandroch jangantanej natangüy nenajiüt at cambaj leaw apmatsoj nangaj iüm ocüeaj teat Dios tiül Jerusalen. Xique, Dario, tenguial napieng ayaj.Netam Marangüch at nej netam!

Chapter 7

¹Ndoj miün agüy cüy, tiül arang nenajiüt Artarjerjes, natangüy nenajiüt ocueaj Persia, Esdras tajtep naw Babilonia. Seraías, Azarías, Hilcías, ²Salum, Sadoc, Ahitob, ³Amarías, Meraiot, ⁴Zerahías, Uzi, Buqui, ⁵Abisúa, Finees, Eleazar ajcüw agüy nejiw mixeech Esdras, aag micual nej Aaron natang miteaats.⁶Esdras tajtep imiün Babilonia at nop nej ndon ombas nerang tiül nawiig aag a poch tarang Moises leaw TEAT DIOS, mi Dios Israel, tüüch nej. Natangüy nenajiüt tüüch nej leaw andiüm matün cos naleaing teat Dios almaquiüb nej. ⁷Acas tiül micual micual Israel at ajcüw miteaats, alinoic ajlüy miteaats, montaag cantar tiül nangaj iüm, monjiür mbeay nangaj iüm, at leaw larriedaranoj marangüw najiüt tiül nangaj iüm at tajtepiw Jerusalén tiül ayaíw mi neat natangüy nenajiüt Artajerjes.⁸Tatüch Jerusalén tiül acoquiaw mi caaw aag a neat quiaj. ⁹Taw imiün Babilonia wüx aag a nüt mbas ocueaj ajanüch tiüt caaw. Tarang wüx aag a nüt mbas ocueaj acoquiaw caaw wüx nej tapeay Jerusalén, cos naleaing Teat Dios almaquiüb nej. ¹⁰Esdras landoj lamayac omeaats majaw wüx, majaich aag a najiüt quiaj at maquiach meawan mi poch TEAT DIOS.¹¹Aag agüy nawiig leaw natangüy nenajiüt Artajerjes tüüch miteaats Esdras at nerang nawiig wüx mi poch ¹²TEAT DIOS müjdiw Israel: ¹³"Aag Natangüy nenajiüt ocueaj montangüy monajiüt, müüch Esdras aag miteaats, nop nerang wüx nawiig mi poch Teat Dios naw mbas acaats:

Nehemiah

Chapter 1

¹Nehemias tandeac acas poch,mi cual nej Hacalias: aga ayaj tajlüy tiül caw Quisleu, tiül nimiow neat, wüexan saltiül nadam cambaj Susa ²cos nop tiül xi cojow, Hananí, tiün aquieb alacas nipilan imienüw tiül Judá, cos tatüniüs nanguiay nguineay tajlüyiw ajcüwa Judios leaw tecüierrüw wüex tenguial aquiebaranüw mamb andüey alinoic cambaj, leaw nganüy aliwqiaj tacüliwan Jerusalen.³Nejiw tasajüw xic: "ajcuwa leaw aliw tiul noic nine cambaj quiaj leaw tawüw wüex tengüial amongochiw nadam nael at montemeats, cos aga neyey tiüt cambaj Jerusalen laim jarriüm at aton ajcuwa leaw nepal ombeay nej nieng amomgaran laim mandajpüw".⁵wüexan tanguiayüies aga poch ⁴quiaj,chettetos tapots sajiünts nateow ximeaats, atmien aton taiündas ngo net atmien tandeacas nasaj teat Dios najlüy tiül cielo. condom tapiengas: teat ique Dios ic ijlüy tiül cielo, nadam ijlüy ngondom majaw nguitow ajlüy, cos meawan mipoch xeyay najneaj leaw apmandiem manduub at leaw apmandien mayac wüx omeaats aga nembeat poch leaw teach moises.⁶ingueay sandeac ileaig inieg ijaw xic, atquiaj ndom menguiay andeac nop nerang minajüt leaw nganüy tenguial andeac masaj ic meawan nüt at meawan ongüiits wüx ombas cambaj Israel, at meawan monrang minajüt icueaj. Tengüial nached meawan nisoet leaw tarang cambaj Israel, leaw tarangasan nisoet leaw ique ijcüy mejaw. atanmien quiaj xique at anieng xe teat tarangasan nisoet. ⁷tarangasan xiyay ngomajneaj aton ngome tayacasan wüex ximeajtsan nguineay netam narangan leaw apieng tiül aga poch leaw tesaj Moises.⁸nganüey, ich leam imeats aga poch leaw tesaj teat Moises nerang mi najiüt, 'tüiel terangan ngomajneaj tenguial iwaijchayon, sanasajrrich icon mecaliün tiül meawan cambaj, ⁹tengüa lead imeajtsan xic atmien tendieman meyarien xe poch atmien mendieman merangan, masey mi cambaj lasajrriejow tiüel meawan minquiaj cambaj, xique sanaxeneng alinomb condom sanaquiejmienüw mien andüy nieng xique landoj lanapieng apmacüliw quiaj mapajüw xe nüt¹⁰nganüy, nerang mi najiüt nejiw at aton mi cambaj, leaw ique tewüniw wüx nag iwix cos nadam mimonaj neaj .¹¹Teat, xique satün tiül iwix mengüiay andeac nerang mi najiüt at mien meawan leaw nerang mi najiüt leaw tengüial matamajchiüw mi nüt. Nganüy, ixaing tiüt neran mi najüit atmiün atmien ich majiür monajneaj teombas aga naxey quiaj."xique nejchiüs anganeow teat natang nenajiüt".

Chapter 2

¹Tiül aga caw Nisán, tiül aga nimiow neat aga teat natang nenajiüt Artajerjes tarriüd aga napatsüch miyow uvas quiaj tambas nayar aga napatsüch miyow uvas nüch teat natang nenajiüt. Nganüy, xique ngomeag amix xemeats niüng ajlüy nej. ²Quiaj teat natang nenajiüt tasaj xic: "¿neol atquiaj tembas atnej xeyay amix imeats? Ique ngomajüc atnej niend indeow. aga ayaj aldom narang xeyay amix imeats." Quiaj xeyay tembolas.³Xique tasajas teat natang nenajiüt: ¡najal mi nüt teat natang nenajiüt!¿cos sajiür amb wüex xemeats aga tat quiaj te xembas? xi cambaj, nieng tamierad xe xeech, lajcüiat laim jarriüem at laim mandab ombeay nden ambel nej biüm."⁴Quiaj teat natang nenajüt tasaj xic: "¿cuane idiem narang?" Quiaj tendeacas nasaj teat Dios najlüey cawüex.⁵Xique tasajas a teat natang nenajüt: "Jondot najneaj majaw teat natang nenajiüt at jondot najneaj arang nerang najiüt niüng ijlüynej, aldom meach xic namb andüy Judá, tiül mi cambaj xe xech, atquiaj ndom natag majneaj.⁶" Tendeac teat natang(alanquiaj chetem müm natang nenajüit):"¿nguitow nüt apmecül quiaj at ngow apmendilil?" tapac omeats xiyay aga teat natang nenajiüt tüch xic nam wüx tasajas ngow sanandilil.⁷ Xique tasajas teat natang:"Jondot namdiem teat natang nenajiüt müch xic tegüey narangüch nawüiig najoy mamb nüch meawan natang tang monajiüt leaw aliw necam yow atquiaj nejiw mandiemüw majchiw xic namong tiül mi tiüjtüw nejiw andüy Judá.⁸Mendiem aton marangüch alinoic nawüiig müend Asaf, aga nejiür tiül xiül ocüeaj natang nenajiüt, atquiaj aldom müch xic xiül ndom najep marang oleaj nesapüy mbeay nangaj iüm, atmien neyey tiüt mbeay cambaj, aton aldom narang samieng nieg ndom nacül tiül". Cos mimonajneaj teat Dios almaquieb xic, teat natang nenajiüt tüch xic leaw tenguial natün.⁹Tambas najawüw natang tang monajiüt necam yow atquiaj najchiw meawan narangüch nawiiüg ocüeaj teat natang nenajiüt. Nganüy teat natang nenajiüt tüch mamb ajcuwa natang tiül montsoj atmien montep cawüy maqüiejpüw xic. ¹⁰Wüx Sanbalat nasoic Horonita atmien Tobias mos Amonita tangüiayiw ayaj quiaj xiyay ngome taj neaj mayajcüw cos lapiay nop leaw tengüial mayam ngüineay ndom mambeolaranüw cambaj Israel.¹¹ Atquiaj tambas andüy cambaj Jerusalén tacüliüs quiaj arej nüt.¹²Aga ongüiets quiaj wüitietos naquiej püw alacas teat monxey. Ngonasaj nejinguin leaw Teat Dios lamayac tiül xemeats nguineay ndom nambeol Jerusalén. Ngo majlüy nimal naquiüb mamb, amien leaw salnaj tep wüx.¹³ Tawas aga ongüits quiaj am tiül ombeay nden nasoic Valle, andüy nieng aw yow nasoic Chacal at andüy mbeay nden nasoic Estiercol tambas najaw aga neyey tiüt tüeng cambaj, laim lejquiam lajmbaj at laim mandab ajcüw xiül nesap mbeay mbeay ambel nej biümb. ¹⁴Condom tambas andüy mbeay nieng aw yow at nieng canchiüw mi yow natang nenajüt. Aga nieng sanamong kia morrots tiüt ngondom mamong a nimal leaw salnajtep wüx.¹⁵ Atquiaj xique tambas andüy tiül pajchiün tapots najaw jaw tüeng neyey tiüt cambaj, tandilileas tajmeliüs am tiül ombeay pajchiün atquiaj tandilileas.¹⁶nijinguin ngomajaw nguiane xiün at cuanarang nganaw nsajüw ajcüw a judios, at miteats, at monguich monajüit, at natang monajüit, at ajcüw a leaw apmarangüw a najiüt¹⁷ Xique tasajasüw:"icona ijawan aga nael quiaj ngüineay tengüial mamongochiüts, ngüineay Jerusalén laim jarriem at laim mambel nej biümb aga onmeay nden. Macaron, camawüitichats tiüt aga neyey nej tiüt a Jerusalén, atquiaj ngomamongochiüts monxing." ¹⁸Xique tasajasüw ngüineay mimonajneaj Teat Dios tambeol xic at aga poch leaw tasaj xic teat natang nenajiüt. Nejiw tapiengüw: "Marangats at mawüitichats tiüt." Atquiaj nejiw techyeyej apacüw andiemüw marangüw aga najiüt quiaj.¹⁹ wüex Sanbalat nasoic Horonita at Tobias mos Amonita at Gesem nasoic Árabe tangüiayiw aga ayaj quiaj taxendiw at tatsojow xicon tapiüngüw: "¿cuane tengüial merangan quiaj?¿icona ngo miyariün andeac natang nenajiüt tengüial irangan erndaman?" ²⁰Quiaj tasajasüw:"Teat Dios najlüy cawüx apmambeol xicon. Xicona nerangasan minajiüt nej apmaxaing xicon tiüt nawüitichan narangan. Nganüy icona ngomijeran nicuajin wüex at aton mixangüien poch wüex ngüineay apmajüy Jerusalén."

Chapter 3

¹Quiaj Eliasib, natang miteats, tambüw aqüieb mamb alacas miteats nejiw tarangüw mbeay nden ocüeaj sap. Nejiw tayacüw wüex nangaj at tayacüw mbeay nden nieng netam macül. Nejiw tayacüw nangaj notsen tiüt imien nieng ajlüy najal oleaj iüm coic miow andüy niüng aljlüy najal oleaj iüm Hananeel. ²Aliüwan quiaj monxey monaw Jericó tarangüw najiüt at quiajan nejiw tenguial arangüw najiüt Zacur,micual nej Imri.³Mi cual Senaa tarangüw ombeay nden ocüeaj cüt.Nejiw tayacüw nieng acül tsapaj xiül at tandondochiw mayacüw meawan mbeay nden at apal nej at nerrants rrants apal nej. ⁴Meremot tatagmajneaj amalinoic amb. Micual nej Urias mi cual mi cual Cos. At andüban nejiw Mesulam tengüial matagmajneaj. Micual nej Berequias mi cual mi cual Mesezabeel. Andüüban nejiw tengüial matag majneaj Sadoc. ⁵Micual nej Baana. at andüüban nejiw tengüial matajcüw majneaj a Tecoítas, nganüy leaw natangüw tiül ngome tandiümüw marangüw najiüt leaw tasaj nejiw monlüy wüex.⁶Joiada mi cual Paseah at Mesulam mi cual Besodías tatajcüw majneaj ngarrats ombeay nden. Nejiw tayacüw tsapaj xiül at ombeay nden at apal nej at nerrants rrants manchiüc. ⁷Andübban nejiw Melatías nasoic Gabaonita at Jadón nasoic Meronotita, nejiw aga monxey quiaj monaw Gabaón aton Mizpa, tarangüw matajcüw majneaj leaw nieng acül nenajiüt am necam yow.⁸Andüban tatag majneaj a Uzie, micual nej Harhía, nop tiül nerang nandüiürüg, at lamaqüib nej Hananías,nop nej nerang najmboc almis yow. Nejiw tawüitichauw tiüt Jerusalén nots iünd tiüt andüy nieng ajlüy nadam neyey tiüt. ⁹Andüban nejiw a Refarías, micual nej Hur, tengüial matag majneaj. Nej nop nenajiüt tiül nipilan Jerusalén. ¹⁰Andüban nejiw, Jedaías, micual Hurumaf, tengüial majagmajneaj am necam aniüng nej. Andüban nej Hatús micual Hasabnías aton tengüial matagmajneaj.¹¹ Malquias micual Harim at Hasub micual nej Pahat Moab tatajcüw majneaj amb alinoic am conag a najal oleaj iüm niüg ajalüch biüm. ¹² Andübam nejiw Salum, micüal Halohes, aga nenajiüt tiül noic nine pinawan cambaj ocüeaj Jerusalén, noicquian tatajcüw majneaj aqüieb micual nej monüx.¹³Hanún at meawan nipilan Zanoa tatajcüw majneaj ag mbeay nden am andüy tiül pajchiün. Nejiw tawüitichaw tiüt at tayacüw nepalüy, mbeay nden at najaljal tsapaj manchiüc. Nejiw tatajcüw majneaj gajpowüw acoic miow napeaxich nag mingüexeran matüch nieng ajlüy mbeay nden nieng aw meawan ngomajneaj.¹⁴Malquías micual Recab,natang nejaw wüx cambaj Bet Haquerem, tatajcüw majneaj mbeay nden nieng aw meawan ngomajneaj. Nej tawüitich at tayac ombeay nden, nepalüy nej at najal jal tsapaj manchiec. ¹⁵Salum micual Col Hoze, nenajiüt tiül cambaj Mizpa, tawüitich ombeay nden nieng awüneran yow. condom nej tawüitich at tayac noic am nepor wüex ombas at tayac ombeay nden kiaj, at meawan nepalüy nej, at meawan nerrantsrrants manchiüc. Aton nej tawüitich aga neyey tiüt aga niüng palaw yow nasoic Siloé andüban aga noic nine pachiün ocüeaj teat natang nenajiüt, nots iüen tiüt matüch niüng awaran tiüt andüy tiül cambaj ocüeaj David.¹⁶ Nehemias micual Azbuc, nenajiüt tiül pinawan cambaj Bet Sur, tatag majneaj andüy nieng ajlüy oxiüt ocüeaj David, andüy nieng ajlüy palaw yow arang nipilan at andüy aniüng acüliüw montsoj. ¹⁷Ndojmiün nej, nerang minajiüt miteats tatajcüw majneaj, aqüiüb tiül Rehum micual Bani at andüban nej, Hasabías nenajiüt tiül pinawan cambaj ocüeaj Keila, amongoch minüt mi cambaj nej¹⁸Andüban nej, aqüijpüw nej tatacüw majneaj, conag Bavai micual Henadad, nenajiüt tiül pinawan cambaj Keila. ¹⁹Andüban nej tengüial matagmajneaj Ezer micual Jesúa, nenajiüt ocüeaj Mizpa, nieng tatagmaj majneaj am wüx opech niüng angochay am andüy nieng ayacüch manchiüc, xing otüeng neyey tiüt cambaj.²⁰ Ndoj miün nej ,Baruc micual Zabai tapac omeats matagmajneaj am alinoic am, imien wüx oxing otüeng neyey tiüt cambaj matüch tembeay nden aniüng natang miteats Eliasib.²¹Ndoj mien nej, Meremot micual Urias micual Cos, tatag majneaj am alinoic am, imien nieng ajlüy mbeay nden anieng Eliasib matuch niüng umb anieng Eliasib.²²andüban nej ajcuwa miteats, ajcuwa monxey tatajcüw majneaj am tüeng tüeng Jerusalén.²³Ndoj mien nejiw Benjamín aquieb Hasub tatajcüw majneaj alereng aniegüw nejiw. condom nejiw Azarías micual Maasías micual Ananías, tatagmajneaj alereng anieng nej. ²⁴Ndoj mien nej aga Bunúi micual Henedad tatagmajneaj am alinoic am, imien nieng ajlüy anieng Azarias ndoj matuch xing neyey tiüt cambaj.²⁵Palal micual Uzai tatagmajneaj am tüng angoch oxing nejey tiüt cambaj at aton najal oleaj iüm nots miün tiüt am matüch niüng aniüng teat natang nenajiüt tiül malquiab niüng acüliw monjiür. Ndoj miün nej tatagmajneaj aga Pedaías micüal Faros. ²⁶Nganüy ajcüw mos leaw acüliw Ofel tiül nangaj iüm tatajcüw majneaj am wüx ombas mbeay nden ocüeaj yow am nonüt niüng ajntsoop najal oleaj iüm. ²⁷Ndoj miün nej ajcüwa Tecoítas tatajcüw majneaj alinoic am, angochaweag xeech najal oleaj iüm, nots miün tiüt matüch aga neyey tiüt Ofel.²⁸Acüwa miteats tatajcüw majneaj am cawüx ocüeaj mbeay minden cawüy, meawam nop nop alereng aniüng nej tarang. ²⁹Andüüban nejiw Sadoc micual Imer tatagmajneaj quiriw niüng angoch alereng aniüng nej. Atan andüünban nej, Semaias micual Secanías, nejiür ombeay nden am nonüt, tatagmajneaj. ³⁰Atan andüban nej Hananías micual Selemías, atmiün Hanún am anaiw micual Salaf, tatag majneaj alinoic am. Andüüban nejiw Mesulam micual Berequías tatag majneaj am andüüban alereng aniüngüw nejiw.³¹ Ndoj mien nej, Malquías, nop tiül nerang meawan naponcheran plata, tatag majneaj matuch niengüw morang najiüt ocüeaj nangaj iüm at monajpeay alereng mbeay nden niüng andacüwaran at am tiül oxing cawüx niüng acüleran.³²Ajcüwa monrang maponcheran plata at monajpeay tatajcüw majneaj am nieng ajlüy tiül oxing cawüx niüng acüleran at mbeay nden niüng among sap.

Chapter 4

¹Nganüy wüx Sambalat tangüiay cos tengüial nawüitichan tiüt aag a otüeng neyey tiüt cambaj, tajngot atepichay tiül nej at ajcüy xeyay at tapots maxend matsoj ajcüwa Judíos. ²Niüng ajlüyiw acualats nej at ajcüwa montsoj monaw Samaria, nej tapiüng: ¿cuan tengüial marangüw ajcüwa pots Judíos quiaj?¿ Aldom nejiw matajcüw majneaj aga cambaj?¿Aldom mayacüw ichechiw?¿ Aldom mambichaw marangüw najiüt noic mien nüt?¿Aldom majchiw mapac ajcuwa ponong piedra leawa laim mequeach queach wüx tengüial andajpüwa? ³Tobias nasoic amonita almaquieb nej quiaj tasaj nej:" jondod majtep wüx nop wiül niüng nejiw tengüial marangüw, apmandarriich tiüt aga piedra neyey tiüt cambaj".⁴ Teat Dios, ingüeay sandeacan, cos tengüial mayacüw xicon tiüt. Indilil andüy wüx nejiw meawan leaw atsojow xicon at iich manedaranüw tiül miütüw nejiw niüng ajlaiw pres. ⁵Nde mexot leaw ngomajneaj at nde mendarriich asoetiw nejiw niüng ijlüy, cos nejiw lamajchiw majcüyiw monrang najiüt. ⁶Atquiaj tarangasan aag a neyey tiüt cambaj cos meawan larangüüch aleam pinawan oleaj, cos aag a nipilan minüt ind arangüw najiüt.⁷Wüx Sambalat,Tobias, ajcüw Árabes, ajcüw Amonitas at ajcüw Adodeos tangüiayiw aag a najiüt lawüitiüw tiüt aag a neyey tiüt cambaj Jerusalén lajüy necam aton meawan leaw lajmbaj laim palam, tiül nejiw xeyay tajcüyiw. ⁸Meawan canchiütoj mayanbüw omeaajtsüw ndoj miünüw matsojow maquiiüjpüw Jerusalen atquiaj ndom matsojow omalüw. ⁹Nganüy xicona tandeacasan nasajan Teat Dios condom tayacasan monjiür atquiaj nejüireyon nüt at ongwiiüts cos tenguial ayamyambüw.¹⁰ Condom nipilan monaw Judá tapiüngüw:" laüm apacüw meawan leawa tenguial amalüw tiüt. Ajlüy xeyay nequeach queach ngome apdom ximbasan nawitichan tiüt aag a neyey tiüt cambaj." ¹¹Nganüy leaw ajcüyiw majawüw xicon tapiüngüw:" Nejiw ngome apmangüiayiw at ngome apmajawüw wüx apmambaats mambiyaats at malombochiüts aag a najiüt¹²Tiül aag a nüt quiaj ajcüw Judios leaw acüliw quiajan niüng ajlüyiw nejiw tiünüw imiün palpalwüx at tendeacüw maquiejpüw xicon xeyay, tasajüw xicon ngüineay ajlüy tenguial mayamyambüw xembasan. ¹³Quiaj xique tayacas nipilan niüng ajlüy neyey tiüt cambaj niüng alndom majawaranüw. Tayacas nop natang tiül nden majoyiw nendojquiay, nitil at nejeng. ¹⁴Ndoj xique tajawas, wüitietos at tasajasüw ajcüwa nembeat ajlüy nipilan, ajcüwa monsaj wüx at mewan cambaj: " nde mermbolan mendüyiüen". Ich leaam imeaajtsan Teat Dios, ngüineay xowüy nadam nej. Irangan impena wüx mintajan, mi cualan at iniüngan.¹⁵ Tajlüy wüx ajcüwa najcüymajaw xicon tangüiayiw leawa nejiw tengüial mandiümüw marangüw lajequicheran naguiayiün cos Teat Dios tajarriich leawa tenguial mandiümüw marangüw, meawason tandüyesan narangan leawa atüüch marang aag a otüeng neyey tiüt cambaj. ¹⁶Atquiaj tiül aag a nüt quiaj pinawan tiül xe mos tarangüw najiüt amiün malombochiüw otüeng neyey tiüt cambaj, al pinawan ambeolüw naag netil, neliig,nejeng at asojqüiw camix manchiec, wüxan ajcüwa monjlüy wüx tengüial mambeolüw necam wanopech meawan cambaj Juda.¹⁷Quiaj ajcüwa monrang najiüt leawa tengüial mawüitichaw aag a otüeng neyey tiüt cambaj at monjoy amalüw tiüt atmiün tenguial ajiürüw. Meawan nots owixaw arangayej najiüt alanots alteowixaw manchiüc. ¹⁸Meawan monlomboch almayac niüng ajlüy nej nendojquiay atquiaj arangüw najiüt. Aag a netet trompet acül niüng salnajlüy.¹⁹Xique tasajasüw ajcüwa nembeat ajlüy nipilan, at monjiür najiüt at meawan cambaj: " nadam aga najiüt quiaj at najal tiüt at minquiaj ajlüy nop nop otüeng neyey tiüt cambaj. ²⁰Netam mergüeleteyon najen andüy niüng apmingüiayiün ajiünts trompet canchiümeron quiaj. Teat Dios apmatsoj ingow atsojoots.²¹At quiaj xicona tenguial narangan aag a najiüt quiaj. Pinawan tiül xicona sandeajndiün tiüt nendojquiay ümban chajmbaw arraw laam ayaj wüx lajnsop ocas. ²²Aton tasajasüw cambaj:" Ijchan meawan monxey at mi mos nej mamongochiw ongwiiüts tiül Jerusalen, atquiaj aldom mambeolüw icoots majiürüw²³ ongwiiüts at manrangüw najiüt nüt. Atquiaj xique, at xecojow, at xemos, at monxey monjiür leaw andüjpiw xic, nejinguin tiül xicona tangowüüch apix nej, meawan nop nop tiül xicona andean tiüt manchiüc, masey lasamban nayamban yow.

Chapter 5

¹²³Quiaj ajcüwa monxey at montaj mintajüw nejiw

Esther

Chapter 1

¹Tiül mi neat Asuero (ag ayaj Asuero tengüial arang natang nenajiüt naw India andüy Etiopía, wüx coic miow nimiow ayaíw cambaj), ²tatüch ag a nüt wüx ag a natang nenajiüt Asuero tamelich minajüit nej tüil ag a netsayay ombas iüm ocueaj Susa.³Tiül aroomb neat tatow arang natang nenajüit, nej tarang noic nadam monet tapaj meawan mimontang tang monrang najiüt nej. Montsoj ocueaj Persia maqüieb Media, at nembeat mbeat nipilan at ajcüw monjüir najüit tüil nimixnine cambaj tajlüyiw niüng ajlüy nej. ⁴Xeyay nüt nej tajiqüich nguitow atsayay ombas niüng arang natang at ngüitow adam, tatüch coic miow peic miow nüt.⁵Wüx palat ag a nüt quiaj, ag natang nenajüit tarang noic nadam monet mbich tajoy ayaíw nüt. Tarang nganüy masaj meawan nipilan naw tiül ag a netsayay ombas iüm ocueaj Susa ajan wüx nipilan nembeat ajlüy at leaw napateay ajaw. Tarang ag monet quiaj tiül noic netsayay ombas pajchien ocueaj ag a iüm. ⁶Ag a netsayay ombas pajchiün neteap quiaj jal narangüch naag ran sap maqüieb mbeots, netsajcüy naag nelitlit las, nerron wüx oleaj iüm ajcüw a nelitlit wirij. Alqüiaj escuün narangüch naag oro at naag plata nalembecheranoj tiül nesoig sojquiay piedra nasoicquiw porfirio, mármol, madreperla (nácar) at adoquines.⁷Tüjdiw manganeowayej tiül tas narangüch naag oro. Noic noic mi tas nejiw at xeyay najneaj vin ajlüy cos teat natang nenajiüt xeyay ajneaj omeats. ⁸Ag anganeowüw vin tajlüy atnej landoj landearac: "nejinguin ngondom mawüy wüyeran wüx". Ag natan nenajiüt landoj masaj minipilan nej naw tiül ag a netsayay ombas iüm nguineay apmarangüw wüx ag napeay mien leaw andiüm omeats nej.⁹At a müm natang nenajiüt Vasti lamarang noic nadam monet müüch meawan müm montaj naw tiül ag netsayay ombas iüm niüng acül Asuero.¹⁰ Am ayaíw nüt, wüx ag natang nenajiüt xeyay teapac omeats wüx anganeow vin, nej tasaj a Mehuman, Bitza, Harbona, Bigta, Abagta, Zetar at a Carcas (ajcüw a ayaíw monrang mi najiet ag a natang nenajiüt), ¹¹macajmiünüw miün nieg ajlüy nej ag a müm natang nenajiüt Vasti conag iquial omal nej. Nej andiüem majiquich majaw nipilan at ajcüwa natang tang¹²Ag a müm natang nenajiüt Vasti ngome tandiüm mayar leaw tandeac ag a teat natang nenajiüt masaj mi monrang najiüt nej maqüiej püw nej mamb. Quiaj ag a teat natang nenajiüt tajcüy xeyay, tetepichay ajcüy tiül omeats nej.¹³Quiaj ndoj ag a teat natang nenajiüt tasaj ajcüw mi mondüy nej, leaw lamajawüw wüx nguineay netam majlüy (cos ayaj andüüb a teat natang nenajiüt müüch meawan leaw xeyay ndoj ombasüw wüx acas poch at monjaw wüx nael). ¹⁴Nganüy, leaw aliglijqüiaw teat natang nenajiüt ah ayaj Carsena, Setar, Admata, Tarsis, Meres, Marsena at Memucán, ag ayaj micual nejiw natang monajiüt ocueaj Persia maqüieb Media. Nejiw aldom majmeliw nejlüy natang nenajiüt Asuero at lamajdiw majiüruw najiüt tiül ag a cambaj quiaj. ¹⁵"Atnej netam majlüy tiül ag a poch nejiw tapiüngüw, ¿cuane netam marangüch wüx ag a müm natang nenajiüt Vasti cos ngome tandiüm mayar atnej lamadeac teat natang nenajiüt Asuero, niüng tambüw masajüw nej mimonrang najiüt nej?"¹⁶Memucán tendeac niüng ajlüy teat natang nenajiüt at nejlüyiw mimonrang najiüt nej: "Ngome ag miün andeac teat natang ngo mayar ag a müm natang Vasti, at miün andeacüw mimonrang najiüt Asuero at ajcüw nipilan monaw tiül nimix nine cambaj ocueaj nej natang nenajiüt Asuero. ¹⁷Cos ag a aran ag a müm natang nenajiüt quiaj ap mum mangüiayiw meawan müm montaj. Apmüüch nejiw mayacüw tiüet minojow nejiw. Nejiw apmapiüngüw: 'Nej teat natang nenajiüt Asuero tandeac maquieraab niüng ajlüy nej müm natang nenajiüt, condom nej ngome tandiüm.' ¹⁸Wüx mien ngonaw ndom ag a nüt quiaj, ag a nembeat mbeat müm montaj naw Persia maqüieb Media ajcüw lamanguiayiw nguineay tarang ag a müm natang nenajiüt, apmasajüw at mien quiaj meawan mimonrang najiüt teat natang. Ndoj apmajlüy xeyay moneocüy ombas at xeyay moncüy.¹⁹Ndot teat majmiec imal imeats, iich xicon nüjchien mam noic nandearac wüx minüt ique, at marangüch imien wüx mipochiw Persas maqüieb Medas, leaw nomban ngome apbiejlam, sanayacan wüx langondom mien ningüy nieng ijlüye Vasti. Iich majel nop müm natang nieng axom omeats xeyay. ²⁰Wüx ag a poch arang teat natang mandearac mangüiay meawan leaw naw tiül xeech micambaj, meawan müm montaj apmayar andeac minojow nejiw, ajan wüx ajcüw nipilan nembeat ajlüyiw at leaw napateay ajaw."²¹Teat natang nenajiüt at ajcüw micual natang tang monajiüt najneaj majawüw ag a nandearac quiaj, ndoj quiaj a teat natang tarang atnej lamapiüng a Memucan. ²²Tajayich nawig tiül nimix mine cambaj, tüüch atnej nejiw axomüw omeatsüw tiül ag a palpalwüx nine cambaj quiaj. Nej tandeac napac masaj meawan monxey ndom ombas majaw aniüng nej. Tarangüch ag a nandearac quiaj atnej andeac noic noic cambaj.

Chapter 2

¹Wüx landoj marangüw meawan ag ayaj, wüx lapateay ajcüy ag a teat natang nenajiüt Asuero, tam wüx omeats nej Vasti at leaw tarang nej wüx. Quiaj nej tam wüx omeats ag a poch andeac wüx leaw aliüc mien apmarang wüx ombas nej. ²Quiaj ag a monench leaw arangüw minajiüt teat natang nenajiüt tasajüw nej: "mayambüw netsayay ombasüw monüx müjchiw nej.³Jondot ag a teat natang nenajiüt mandiüm mayac noic noic natang tiül meawan cambaj, atquiaj macanchich meawan netsayay ombas monüx mayac nieng acül mintajüw monajiüt naw tiül Susa. Iich majaw nejiw Hegai, ag nerang mi najiüt, nieng ajlüy wüx majaw monüx at müüch nejiw najmboc angan mayacüw wüx ombasüw nejiw. ⁴Ndoj ag apmixom wüx ombas nej najneaj mijaw ayaj iich marang natang ingow Vasti." Ag a teat natang nenajiüt najneaj majaw ag nandearac quiaj, ndoj atquiaj tarang.⁵Tiül ag a cambaj Susa alqüiaj nop judío minüt nej Mardoqueo micual nej Jair, micual Simei micual Cis, Benjamita nej. ⁶Nej lamajier nüt ajwan tiül Jerusalén maqüieb alacas nipilan, aquiejpüw alacas monjüy maqüieb Jeconías, natang nenajiüt ocueaj Judá, ag Nabucodonosor, natang nenajiüt ocueaj Babilonia, taquieb nejiw namb marangüw mos.⁷Nej tengüial matangüüch Hadasa, ayaj, Ester, micual micoj nej, cos ag a nüx quiaj ngoma jiür mi teat nej at mimüm nej. Ag a nüx quiaj netsayay ombas at najneaj timbas nej. Mardoqueo tatangüüch atnej majier micual nej.⁸Wüx ag a andeac teat natang nenajiüt at minawiig nej tajiquicheran, xeyay monüx taquiebaranüw mam andüy tiül ag a netsayay ombas iüm quiero Susa. Meawan ag a monüx quiaj tayacaranoj teowix Hegai. Atmien Ester taquierabmam tiül ag a netsayay ombas iüm nieng acül ag a natang nenajiüt at tayacüch teowix Hegai, nejaw wüx meawan monüx. ⁹Nej tandiüm xeyay ag a nüx. Quiaj tüüch nej üet nej at tüüch ijmboc angan ombas nej najenmien. Ndoj tüüch nej ayaíwmonbeol nej nawüw tiül ag a netsayay ombas iüm atmien tayac nejiw tiül ag a netsayay iüm ocueaj monüx nej maqüieb mi monbeol nej.¹⁰Ester gno naw masaj nejinguin nguiane naw at Jane acualats nej, cos Mardoqueo atquiaj aquiach nej wüx mandeac. ¹¹Meawan nüt Mardoqueo ajlayay ajüy quiaj teombas ag a netsayay pajchien, quiaj mien tüeng iüm nieng acüliw monüx, atquiaj nej majaw nguineay tengüial mamongoch Ester.¹²Wüx tatüch nganüy mamongoj nop nop nejlüy teat natang nenajiüt, mayariw marangüw atnej asoiquiw meawan monüx, meawan monüx leaw larriedaranoj netam mapalüchiw noic neat müjdiw matsayay ombasüw nejiw, pinawan neat apmayacüch wüx ombasüw nejiw mi aceite mirra, al pinawan neat apmayacüch najmboc angan at namb teombasüw nejiw. ¹³Wüx nop nüx mam niüng ajlüy teat natang nenajiüt, leaw nej andiüem matün mayar naw tiül nieng acüliw monüx apmünd, atquiaj majlüy namb andüy tiül ag a netsayay ombas iüm.¹⁴Nej tajmel wüx laamb ajmel nüt, ümban arraw tandilil andüy tiül alinoic iüm ocueaj monüx, at teamajiür nej Saazgaz, nerang mi najiüt teat natang nenajiüt, najlüy wüx majaw minajtaj natang nenajiüt, Ester ngome apmandilil mandüy niüng ajlüy teat natang nenajiüt at a ndot taxom majaw najneaj wüx ombas nej ndoj mandiüm mandilil mapaj nej alinomb.¹⁵Nganüy wüx tatüch nej Ester mamong (micual Abihail, micoj Mardoqueo, ag ayaj tatangüüch nej atnej majier micual nej) namb niüng ajlüy teat natang nenajiüt, nej ngome tatün nicüajin ag mien lamüch nej Hegai nerang mi najiüt teat natang, ag ayaj najlüy wüx majaw monüx. Nganüy, Ester taxom monajneaj wüx ombas meawan leaw teamajawüw nej. ¹⁶Ester taquierab mam nieng ajlüy natang nenajiüt Asuero tiül gajpawüw caaw, ag ayaj mi caaw Tebet, amb ayaíw neat tatow arang natang nenajiüt.¹⁷Teat natang nenajiüt xeyay tandiüm Ester ngome atnej tandiüm ajcüw al acas monüx at nej taxom monajneaj teombas ag natang nenajiüt, ngome atnej ajcüw al acas monüx, quiaj tayac iquial omal nej, ndoj tüüch nej marang natang nenajiüt ingow Vasti. ¹⁸Teat natang nenajiüt tarang noic nadam monet müüch meawan mi monrang najiüt nej, "mi nangosnüt Ester", at tajneaj quiriw ag ajmiec tomien tiül nimix mine cambaj. Atmien tajiquich ajneaj omeats teat natang nenajiüt müüch nejiw.¹⁹Nganüy, wüx ag a monüx lacanchiejon alinomb, Mardoqueo alchetem teombeay mi iüm teat natang nenajiüt. ²⁰Ester ngo naw masaj nejingüin Jane acualats nej tingua ngün mi cambaj nej, atnej aquiach nej wüx Mardoqueo. Nej tanaamb tandüüb mam atnej aquiach nej Mardoqueo, atnej tarang wüx aliün maqüieb nej. ²¹Tiül mien ag a nüt quiaj, Mardoqueo wüxmien alien chetem teombeay mi iüm teat natang nenajiüt, ijpüw mimonrang najiüt teat natang nenajiüt, Bigtán maqüieb Teres, ajcüw ayaj monjier nieng ajmeleran, tajcüyiw at tandiümüw mambiyaw teat natang nenajiüt Asuero.²²Wüx tangüiay Mardoqueo nguineay tengüial mandeacüw, taamb masaj müm natang nenajiüt Ester, Ester tasaj teat natang nenajiüt wüx minüt Mardoqueo. ²³Tambüw mayambüw ombas at majawüw sitiül naleaing ndoj tarrondüch oniquiaw acá ijpüw monxey quiaj cos naleaing atquiaj apiengüw. Quiaj mien nieng ajlüy teat natang nenajiüt tayacüw tiül nawiig nasoic crónicas meawan leaw tajlüy ag a nüt quiaj.

Chapter 3

¹Ndoj ajlüy meawan ag ayaj, ag a teat natang nenajiüt tatepich minajiüt Amán micual Hamedata Agagueo, ndoj tayac nej natang ocuejiw mi monrang najiüt nej. ²Meawan mi mos teat natang nenajiüt leaw alchetemoj teombeay iüm aquejliw micosüw nejiw atmien aguejriw omalüw teombas Amán, atnej landoj lamasaj nejiw teat natang nenajiüt. Nganüy Mardoqueo ngo maquel micos nej at ngo manguer omal nej.³Quiaj ajcüw mi mos teat natang nenajiüt leaw aliwquiaj tasajüw a Mardoqueo: "¿ Neol ngo mitar andeac teat natang nenajiüt?" ⁴Meawan nüt tengüial masajüw nej, nomban ngo mandiüm mayar nej andeacüw. Quiaj tasajüw Amán nguineay tengüial marang Mardoqueo majüq ampacül mien atquiaj, cos Mardoqueo landoj masaj nejiw Judío nej.⁵Wüx tajaw Amán naleaing Mardoqueo ngo maquel micos nej at ngo manguer omal nej, Amán xeyay tajcüy. ⁶Tien tiül nej mambiy ag mien Mardoqueo, cos ag mos ocueaj natang nenajiüt lamasajüw nej ngün mi cambaj Mardoqueo. Amán andiüm mambiy meawan ajcüw Judíos, mi cambaj Mardoqueo, ajcüw aliw tiül mi iüt Asuero.⁷Wüx mien amelich caaw (ag a ayaj caaw ocueaj Nisán) tiül pajpic neat ocueaj natang nenajiüt Asuero, nejiw tasütiw nieng ajlüy Amán, meawan nüt at meawan caaw nejiw asütiw, ndoj tajawüw tiül gajpic caaw tajmiec asütiw nejiw (caaw ocueaj Adar).⁸Quiaj Amán tasaj teat natang nenajiüt Asuero: "alningüy tiül mi iüt noic ajlüy wijchien cambaj. Ag a cambaj ne alinoic andüjpiw, ndoj ngo mayariw ag a poch altiül mi nawiig teat natang nenajiüt, ngo metam macüliw ningüy. ⁹Ndot teat majmiec imal imeats, indeac mandeowüw, xique sanangüy gajpowüw mil tomien plata teowixaw ajcüw nipilan najlüyiw wüx majawüw mitomien teat natang nenajiüt."¹⁰Quiaj tawün iquial owix nej ndoj tüüch Amán micual Hamedata Agagueo, moncüy aweag Judíos. ¹¹Teat natang nenajiüt tasaj Amán: "Sanandilil ag a tomien quiaj nüüch iq mi quieb mi cambaj. Ndoj irang wüx leaw que indiüm."¹²Quiaj ajcüw monrang mi nawiig teat natang nenajiüt tajpajüw tiül gajpar nüt wüx amelich caaw, quiaj tarangüw tiül nawiig andeac tiül meawan leaw Amán landoj lamandeac masaj monjier najiüt tiül nimix mine mi cambaj teat natang nenajiüt, ajcüw monlüy wüx nimix mine cambaj, at monjaw wüx nadam quiriw cambaj, atmien quiaj ajcüw monrang najiüt todo ag nadam quiriw cambaj, meawan nimix nine cambaj at nadam quiriw cambaj tarangüch wüx nawiig atnejiw andeacüw. Tayacüch wüx nawiig minüt teat natang nenajiüt Asuero ndoj tambün naag iquial owix nej. ¹³Ag a nawiig tambüw mayacüw nejayej müjchiw meawan cambaj ocueaj teat natang nenajiüt, mandrojchiw ombas nomban ag a nipilan judíos, naw wüx monguich ndoj wüx natang ombas, nimix nine at montaj, tiül mien noic nüt - amb gajpar nüt ocueaj gajpic caaw (ag ayaj caaw ocueaj Adar) at xeajguiam meawan leaw ajiüruw.¹⁴Meawan ag a nawiig quiaj tüjchiw nembeat tiül meawan cambaj. Nejiw tasajüw meawan nipilan tiül cambaj, netam majlüyiw mien meawan. ¹⁵Ajcüw a monjaich nawiig najen jen mien tojoyiw mam mi poch teat natang nenajiüt. Ag a nawiig quiaj atmien tajayichaw tiül nadam iüm ocueaj Susa. Tapots müjchiw angüniw ag natang nenajiüt maqüieb Amán, nganüy cambaj Susa ngo majawüw cuane najlüy.

Chapter 4

¹Wüx tangüiay nganüy Mardoqueo cuane aliüc mien apmajlüy, tasoig noic najpos apix nej ndoj tayac wüx ombas nej ngüeat. Taw imien tiül cambaj niüng acül ndoj tachiet onic apaj. ²Aleaing mien teombeay iüm ocueaj teat natang nenajiüt, cos ngo münd majmel nop ndot asoig najpos apix nej. ³Tiül meawan cambaj niüng tayacüch quiaj ag a nawig arang teat natang nenajiüt, nadam nael tengüial mamongochiw nipilan judíos, aiündüw ngo metiw, xeyay amix omeaatsüw. Xeyay lapiejow mien asojquiw najpos napixeran at axejpiw ngüeat.⁴Wüx ajcüw a monguich monüx at monrang mi najiüt Ester tatüchiw nieng ajlüy nej masajüw nej, xeyay tamix omeaats müm natang nenajiüt. Tüüch mamb jayats apix Mardoqueo (atquiaj mawün ag a ngo najneaj apix nej), nej ngome tandiüm. ⁵Quiaj, Ester tapaj Hatac, nop tiül mi monrang najiüt teat natang nenajiüt at ayaj larriedaran mambeol Ester. Nej tüüch mamb majaw cuane nerang nej Mardoqueo at cuane wüx tesojquiay atquiaj.⁶Quiaj Hatac tamb majaw Mardoqueo teombeay iüm ocueaj teat natang nenajiüt. ⁷Mardoqueo tasaj nej cuane najlüy, at ngüitow tomien plata apmacanchich Amán at apmayac tiül iquial mi tomien natang nenajiüt ndoj atquiaj alndom mambiy nipilan judíos. ⁸Aton tüüch nej noic nawiig leaw tüün tiül cambaj Susa andeac wüx mambiyeran judíos. Tüüch Hatac atquiaj majoy müüch majaw Ester, ndoj atquiaj majaw nguineay alndom mandeac aweaag teat natang nenajiüt majier nej lasta at majier lasta mi cambaj nej.⁹Quiaj Hatac tamb masaj Ester leaw lamasaj nej Mardoqueo. ¹⁰Ester tandeac aweaag Hatac tasaj mandilil mamb majaw Mardoqueo. ¹¹Aton tasaj: "meawan monrang najiüt ocueaj teat natang nenajiüt, at nimix nine cambaj ocueaj teat natang nenajiüt, ajawüw sitiül nop naxey at nop najtaj majmel am tiül pajchiün jondot ngo majpaj mamb, ajlüy noic miennandearac wüx ayaj: netam mandeow - jondot teat natang nenajiüt mandac mi nangorad nej apmapac. Dique nganaw najpaj namb najaw teat natang nenajiüt ajcüw nimiow gajpawüw nüt cüy." ¹²Quiaj Hatac tamb masaj Mardoqueo mi poch Ester.¹³Mardoqueo tüüch namb ag a poch cüy:"Ngo ndom mien tiül la mipieng cos dique sacül tiül mi iüm teat natang nenajiüt, que apmiriow wüx ngome atnej meawan judios. ¹⁴Ndot ique ngo merdeac nganüy, aliec mien alinoic cambaj alndom maxaing xicon, nganüy ique at aniüng migrar apndrom ombas. ¿Jane ajaw ique tijmel mirang natang atquiáj ndom mimbeol xicon ag a nüt quiaj?".¹⁵Quiaj Ester tüüch mamb aga poch qüiaj müüch Mardoqueo, ¹⁶"quier icanchich meawan nipilan judíos leaw moncül Susa, ndoj maindüw wüx ximbas. Nde mi retiün at nde minganeowan arej nüt, nüt aqüieb ongüiets. Ajcüw monüx monbeol xic at a xique, ngome sanetiün atón. Ndo quiaj sanaamb najaw teat natang nenajiüt, masey¹⁷ ngome atquiaj netam majlüy. Sitiül tanamongoch nael, iich namongoch." ndoj tamb Mardoqueo, marang meawan leaw lamasaj nej Ester.

Chapter 5

¹Wüx tamon arej nüt, Ester tasoig najneaj apix nej ndoj tajmel lembem pinawan netsayay ombas pajchien ocueaj mi nadam iüm teat natang nenajiüt, teombas anieng teat natang. Ag a teat natang nenajiüt alchetem wüx netsayay ombas mi bàng nej, tiül ag a najneajay mi iüm nej, ambas teombeay iüm. ²Wüx ag a natang nenajiüt ganas a müm natang nenajiüt Ester alembem pinawan, tajneaj omeats majaw. Tandic mi nangoraad nej müüch nej. Ester tatüüch quiaj ndoj tarreeg omal a nangoraad.³Quiaj ndoj teat natang nenajiüt tasaj nej:"¿Cuane indiüm, müm Ester? ¿cuane apmitün? leaw apmitün xique sanüüch ic." ⁴Ester tapieng: "Ndot teat majmiec imal imeats, Ndot nganüy merwiün iquieb Amán tiül noic nadam monet leaw lanarang icueaj ique."⁵Quiaj ndoj teat natang nenajiüt tapieng, "Icajmienan najen mien Amán, atquiaj narang leaw lamapiüng Ester." Atquiaj tambüw tiül ag a nadam monet teat natang nenajiüt aquieb Amán leaw landoj lamarang Ester. ⁶Wüx mien tengüial atembich che vin tiül ag a monet quiaj, teat natang nenajiüt tasaj Ester: "¿Cuane indiüm mitün? Sanüüch ic. ¿Cuane apmitün? Aldom nüüch ic pinawan meawan leaw sajiür."⁷Ester tasaj nej: "ag a agüy leaw sandiüm natün at sanatün: ⁸sitiül lanaxom monajneaj wüx imbas teat at ndot teat majmiüc imal imeats meaach xic leaw sandiüm natün at majüc apmeaach xic leaw sanatün, ndot teat merwiün quien Amán tiül ag a monet leaw sanarang oxep nüüch icon, quiaj sanasaj ic leaw timitün mingüiay xic teat.⁹Ag a nüt quiaj Amán taw quiaj xeyay apac omeaats. Naleaing Amán wüx taw tajaw a Mardoqueo alchetem tembeay nadam iüm ocueaj teat natang nenajiüt, at tajaw ngo membol majaw nej mapiüng witiüm, Amán xeyay tajcüy majaw a Mardoqueo. ¹⁰Naleaing, Amán ndot ombas masapanaag ajcüy ndoj taamb andüy aniüng nej. Tüüch namb majpajüw ajcüw xeyay ajneaj andeacanaag ndoj tacanchich nejiw nieng ajlüy mintaj nej, Zeres. ¹¹Amán tandeac masaj nejiw nguitow axeyay leaw ajiür, cas micual nej aton, meawan mimonajneaj teat natang nenajiüt leaw lamüüch nej nembeat mi najiüt nej; at ngüitow alcawüx lamamongoch meawan mi monrang najiüt teat natang nenajiüt.¹²Amán tapiüng: "A müm natang nenajiüt Ester ngo mapaj xeyey nipilan, ag mien xique, atquiaj namb maqüieb namb teat natang nenajiüt tiül ag a monet leaw nej lamarang. Atmien oxep, tasaj xic nandüy quiaj maqüieb teat natang nenajiüt. ¹³Ag ayaj ngo müüch mapac ximeaats cos saxom najaw a Mardoqueo ag judío alchetem tembeay nadam iüm ocueaj teat natang nenajiüt."¹⁴Quiaj tasajüw nej Zeres ag mintaj nej at ajcüw xeyay ajneaj andeacanaag: "Marangüw noic nerrondüy oniqueran apmajal oleaj icmiow gajpawüw mingüexeran. Oxep indeacanaag teat natang nenajiüt marron wüx e Mardoqueo. Iich mapac imeaats ndoj cas tiriemb tiül ag a monet quiaj." Amán tajaw najneaj ajüc ag a asoic quiaj ndoj tarang ag a nerrondüy oniqueran.

Chapter 6

¹Ag a ongüiets quiaj ngo majneaj mameay teat natang nenajiüt quiaj tasaj monrang mi najiüt nej macajmiünüw miün meawan nawiig leaw larangüüch tiül cuane tajlüy tiül mi cambaj nej ninguien nüt, ndoj tengüial mateowüw napacpac mangüiay teat natang nenajiüt. ²Taxom tiül wüx Mardoqueo tandeac wüx Bigtán aqüieb Teres, ijpüw monrang mi najiüt teat natang nenajiüt majiürüw nieng ajmeleran, leaw tandiümüw mambiyaw teat natang nenajiüt. ³Teat natang nenajiüt tatün mangüiay: "¿ ?" Quiaj tapiengüw nimix quich monench ocueaj nej, monrang mi najiüt nej, tasajüw nej: "Nicüajin ngome tarangaats wüx nej."⁴Ag natang nenajiüt tapieng: "Jane alninguiaj tiül pajchien a? Ag a hores quiaj Amán najmel tiül ag a pajchien ocueaj anieng teat natang nenajiüt amb masaj wüx majüic aldom marrondüüch onic Mardoqueo tiül ag a nerron oniqueran leaw lamarang. ⁵Ajcüw a mimonrang najiüt teat natang nenajiüt tasajüw nej: "Amán alembem tiül pajchiün." Teat natang nenajiüt tapiüng: "Ijchiün najmel." ⁶Wüx Amán tajmel, teat natang nenajiüt tasaj nej: "¿Cuane apmarangüch wüx aga naxey leaw natang nenajiüt andiüm müüch majstop?" Amán tandeac tiül omeaats nej: "¿Jane andiüm müüch majstop wüx xique teat natang nenajiüt a?"⁷Amán tasaj teat natang nenajiüt: " Ag a naxey leaw teat natang nenajiüt andiüm müüch majstop, ⁸müünd najneaj neaj napixeran, napixeran leaw teat natang nenajiüt landoj nawiig, at nop cawüy leaw landoj ajtep wüx teat natang nenajiüt at mamb mimbaj omal nej. ⁹Quiaj ndoj ag a napixeran quiaj maqüieb a cawüy müünd ag a xeyay nembeat tiül mi nerang najiüt teat. Iich nej nawiig tiül ag a naxey leaw ique indiüm meaach majstop at majayichaw nej tiül tiüüd mandüüb nej montep cawüy. Mandeacüw niüng ajlüy nej: '¡Atcüy apmarangüüch wüx leaw teat natang nenajiüt andiüm müüch majstop!'"¹⁰Quiaj teat natang nenajiüt tasaj Amán: "Najen nej mien, ixsain ajcüw napixeran maqüieb cawüy, atnej ique lamendeac, irang wüxe yaj a Mardoqueo, ag judío najlüy tembeay iüm. Ngo ndom miwün wüx nicüajin meawan leaw lamendeac." ¹¹Quiaj Amán tasaingue napixeran maqüieb cawüy. Tasoig tiül a Mardoqueo ndoj taquiüb mamb majaich tiül tiüüd andüüb nej montep cawüy. At tendeac niüng ajlüy nej: "¡Atcüy apmarangüüch wüx leaw teat natang nenajiüt andiüm müüch majstop!"¹²Mardoqueo tandilil andüy tembeay mi iüm teat natang nenajiüt. Nganüy Amán acuir cuit mien tam andüy aniüng nej, anengojneaj mayaag, apeech omal cos xeyay axing. ¹³Amán tasaj a Zeres, mintaj nej, at meawan ajcüw xeyay ajneaj andeacanaag cuane landoj ajlüy. Quiaj ajcüw monxey xeyay axomüw omeatsüw nejiw, at mintaj nej Zeres, tasajüw nej: "Ndot Mardoqueo, nieng lamamelich mijmiec tembas nej, ag ayaj Judío, ngome apdom imbas aweag, naleaing apmijmiec tembas nej." ¹⁴Wüx mien tengueleam mien mandeacüw maquiejpüw nej, tapeayiw ajcüw monrang mi najiüt teat natang, quiaj najen jen mien taquiejpüw namb Amán tiül ag a nadam monet leaw lamarang Ester.

Chapter 7

¹Quiaj ndoj teat natang nenajiüt maquiiüb Amán tambüw tiül aag a nadam monet maquiejpüw müm natang nenajiüt Ester. ²Aag amb ijbüw nüt, wüx miün tengüial matembiw aag a vin, teat natang nenajiüt tasaj Ester: "¿Cuane indiüm metün, müm natang nenajiüt Ester? Sanüüch ic leaw apmetün. ¿Cuane apmetün? Alndom nüüch ic pinawan meawan leawa sajiür."³Quiaj a müm natang nenajiüt Ester tasaj nej: "Sitiül lanaxom monajneaj wüx imbas, at ndot mendiüm, meaach xic napac- aag a agüy sandiüm natün, at miün satün meaach xe cambaj. ⁴Cos lamanüjpiw xicon, xique naquiejpüw xecambaj, nomban andiümüw mandrojchiw ximbasan. Ndot aag miün lasanüübaranan narangan mos, atnej monxey at montaj mos, xique ngome sanendeac, nicuajin nael ngome apmajlüy atnej nganüy, müüch majcüy teat natang nenajiüt." ⁵Quiaj a teat natang nenajiüt Asuero tasaj a Ester, aag a müm natang nenajiüt: "¿Jane nej? ¿Nguiane apmaxoram a naxey leaw lamayac tiül omeaats nej aag a ngomajneaj quiaj?"⁶Ester tandeac: "Aag a naxey quiaj, aag xeyay ajcüy majaw xicon, aag a nemech Aman quiaj!" Quiaj Aman nomban mbayaw cos almaquiiüb teat natang nenajiüt at a müm natang nenajiüt. ⁷Aag natang nenajiüt, tajcüy, witiet nieng alchetem tengüial anganeowüw vin tiül aag a nadam monet quiaj, ndoj taw quiaj andüy tiül aag a netsüyay ombas ajiür aag a nadam iüm nganüy Aman tacül miün masajsaj a müm natang nenajiüt Ester müüch nej mapac. Nej tajaw aag a nadam nael leaw apmajlüy aag ayaj andüy wüx ombas nej.⁸Quiaj a teat natang nenajiüt tandilil imiün tiül aag a netsüyay ombas leaw ajiür aag a nadam iüm andüy nieng tenguial anganeowüw vin. Aman les tajmiec wüx aag a ban nieng alchetem. Teat natang nenajiüt tandeac: "¿Nej apmasap a müm natang nenajiüt niüng sajlüye, niüng saniünga?" Wüx miün tengüial aw teombeay nej aag a poch quiaj ajcüw a monrang mi najiüt teat natang nenajiüt tapojchiw teombas Amán.⁹Quiaj Harbona, nop tiül nerang mi najiüt teat natang nenajiüt, tandeac: "Nots nerrondüy oniqueran apmajal oleaj icmiow gajpawüw minguüxeran teawitiw quiaj miün niüng ajlüy aniüng Amán. Nej tawitich niüng apmamb Mardoqueo, aag a leaw tandeac apmajiür teat natang nenajiüt." Teat natang nenajiüt tandeac: "Irrondan wüx." ¹⁰Quiaj tambüw marrondüw wüx aag a nerrondüy oniqueran leawa landoj lamarang niüng apmamb Mardoqueo. Quiaj tapateay ajcüy teat natang nenajiüt.

Chapter 8

¹Aag a nüt quiaj teat natang nenajiüt Asuero tüüch müm natang nenajiüt Ester niüng acül Amán, aag xeyay ajcüy majaw judíos. Mardoqueo tamelich marang najiüt niüng ajlüy natang nenajiüt, cos Ester lamasaj teat natang nenajiüt nguineay nej ajlüyenaag a Mardoqueo. ²Aag a natang nenajiüt tayar iquial owix nej nembüneay, aag tawün naw wüx owix Amán, ndoj tüüch Mardoqueo. Ester tayac Mardoqueo majlüy wüx meawan leaw ajiür Amán.³Quiaj Ester tandilil mandeacaweag teat natang nenajiüt. Nej nomban mejquej tiüt at tajiünts wüx tengüial masaj malomboch meawan leaw landoj lamawünwün marang ngo majneaj aag Amán Agagueo, leaw apiüng apmarang wüx ombasüw ajcüw judíos. ⁴Quiaj a teat natang nenajiüt tandic nangoraad müüch Ester, nej witiüt lembem niüng ajlüy teat natang nenajiüt.⁵Nej tandeac: "Ndot najneaj majaw teat natang nenajiüt, sitiül lanaxom monajneaj wüx imbas, ndot agüy najneaj mijaw, at ndot apac imeats mejaw xic, ich marangüüch noic nawiig atquiaj ndajrriüm leaw tarang Amán, micual nej Hamedata aag Agagueo, ajcüw nawiig leaw nej tarang mandrooch ombas meawan Judíos naqüliw tiül nimix nine cambaj ocueaj teat natang nenajiüt. ⁶Cos, ¿nguineay aldom naiüc wüx at majaw ajmiec a nael wüx xicambaj a? ¿Nguineay aldom naiüc wüx majaw ndajrriejow sacualats a?"⁷Teat natang nenajiüt tandeac masaj a müm natang nenajiüt Ester maquiiüb Mardoqueo, aag a Judío: "Unas, lanüüch Ester aniüng Amán, at nejiw lamarrondüw wüx nerrondüy oniqueran, cos nej apmambiy ajcüw judíos. ⁸Irang alinoic nawiig meaachiw judíos wüx minüt teat natang nenajiüt at imbün naag iquial owixeran ambüneay teat natang nenajiüt. Cos aag a nawiig leaw larangüch wüx minüt teat natang nenajiüt at ambüneay naag iquial owix teat natang nenajiüt ngo ndom mbiejlamb."⁹Ndoj aag a nüt quiaj tajpajüw ajcüw monrang nawiig ocueaj teat natang nenajiüt, amb arej caaw, aag ayaj caaw ocueaj Siván, tiül caaw nimiow arej nüt. Tarangüüch noic nawiig aquijmien tiül meawan leaw tengüial mandeac a Mardoqueo wüx ombasüw nipilan judíos. Lamarangüüch müjdiw monjiür najiüt tiül nimix nine cambaj, monjiür najiüt at montang monrang najiüt monjlüy tiül nimix nine cambaj naw tiül India andüy Etiopía, coic miow nimiow ayaíw cambaj, tarangüüch aag a nawiig quiaj wüx ombeayiw nejiw müjdiw noic noic cambaj, atmiün ajcüw Judíos tüjdiw wüx ombeayiw nejiw.¹⁰Mardoqueo tarang wüx minüt teat natang nenajiüt Asuero at tambün naag iquial owix teat natang nenajiüt aag xowüy ambüneay. Nej tüüch mam aag a nawiig majoyiw mam monjoy poch ambüw wüx necüircuir cawüy nayarich marang minajiüt teat natang nenajiüt, micual aag najneaj tiül mi cawüy teat natang nenajiüt. ¹¹Teat natang nenajiüt tüüch meawan nipilan judíos leawa aliw tiül aag a cambaj quiaj, ndom canchiümoj at ndom matsojow maquiejpüw Jane andiüm mambiy nejiw: atquiaj ndom mandrojchiw ombas jantasmenej cambaj leawa andiüm mambiy nejiw, aquijmiün tiül nimix nine at montaj, tingüa ngüey maxaingich meawan leaw ajiürüw.¹² Atquiaj apmajlüy tiül meawan mi cambaj teat natang nenajiüt Asuero, am gajpar nüt tiül gajpic caaw, aag ayaj caaw ocueaj Adar.¹³Noic tiül aag a nawiig netam majiquicheran nembeat poch nej at netam majiquichay miün niüng axom majaw meawan nipilan. Aag a nüt quiaj netam. Aag a nüt quiaj judíos netam menguialeateayej mapalüchiw ombas leawa tarangüchiw wüx. ¹⁴Quiaj ajcüw a monjoy poch najenjen miün tajchiquiaw wüx mi cawüy teat natang leawa ayar marang mi najiüt nej. Ngo mequiyaw tambüw najenjen miün. Atmiün aag a mi nawiig teat natang nenajiüt tajiquich imiün tiül aag a netsüyay ombas mi iüm Susa.¹⁵Quiaj a Mardoqueo tasoig tiül teat natang nenajiüt mbasacaats at raan netsüyay ombas napixeran, at noic nadam nexeic tiül omal narangüch naag oro at noic nelitlit napixeran. Ndoj aag a cambaj Susa tapac omeatsüw nejiw apajüw wüx. ¹⁶Raan tiül nejiwe judíos at apac omeatsüw, xeyay apac omeatsüw at tayajcüw xeyay ambeatiw. ¹⁷Tiül meawan cambaj, nguiantasmenej tatüch mi nawiig teat natang nenajiüt, ajlüy monpac omeats at tiül nejiw judios xeyay apac omeatsüw, nadam monet at noic nüt nangosnüt. Xeyay naw tiül aag a nipilan tiül aag aiüt quiaj tarangüw judíos, cos aag a mbol leaw ajiürüw a judíos tajmiec wüx ombasüw nejiw

Chapter 9

¹Nganüy, tiül gajpic caw, aag a caw quiaj asoic Adar, am gajpar nüt, wüx aag a poch leaw lamajiquich Teat natang nenajüt lapmarangüch, wüx aag a nüt quiaj leaw tenguial ajcüyiw majawüw Judios andiümüw ndom majntsopiw wüx nejiw, tangowücheran. Ajcuwa Judios tajnsopiw wüx leaw alndom wüx ajcüwa leaw tenguial ajcüyiw majaw nejiw. ²Ajcüwa Judios canchiütoj tiül mi cambajüw nejiw tiül meáwan cambaj ocüeaj Teat natang nenajiüt Asuero, at quiaj ndom mayacüw owixaw wüx ajcüwa jane leaw tandemüw mandroch ombasüw nejiw. Nejiüngüin ngo ndom macül lembejan mengocheyej maquijpüw, cos aag a mbol lajmiüc wüx meawan cambaj.³Meawan monjiür najiüt tiül meawan cambaj, chingüy monajüt tiül meawan cambaj, chingüy monajiüt at ajcüwa monjawüx ocüeaj teat natang nenajiut, tambeolüw ajcüwa Judios cos temboloj mandüyiw Mardoqueo. Cos Mardoqueo nembeat nej niüng acül teat natan nenajiüt, ⁴at alombaran tüm majüy am tiül meawan cambaj, cos aag a naxey Mardoqueo tenguial adam minajiüt nej. ⁵Ajcüwa Judios tangochiüw maquiejpüw ajcuwa ajcüy majaw nejiw naag nendojquiay, ambiyaw at androchiwüx at tarangüw leaw andiemüw marangüw wüx leaw ajcüy majaw nejiw.⁶Tiül aag a netsüyay nadam iüm Susa, ajcüwa Judios tambiyaw at tandrochiüw ombas acoquiaw acoic miow monxey. ⁷Nejiw tambiyaw a Parsandata, ⁸Dalfon, Aspata, Porata, Adalia, Aridata, ⁹Parsmasta, Arisai, Aridai, Vaizata at ajcüwa gajpowüw micual ¹⁰Aman micual nej Hamedata, aaga nejcüy majaw Judios. Naleaig nejiw ngoma¹¹Aag a nüt tajawüw cas tambiyaw tiül Susa, najneaj cambaj quiaj, tasoic teat natang nenajiüt. ¹²Teat natang nenajiüt tasaj a müm natang nenajiüt Ester: "Ajcüw a judios lamambiyaw acoiquiaw acoic miow monxey tiül cambaj Susa, aquiejpüw tiül aag gajpowüw micual Amán. ¿Cuane lamarangüw nejiw tiül meawan aag a mi cambaj teat natang nenajiüta? Jo ngana, ¿Cuane indiüm mitün? sanüüch ic leaw apmitün. ¿cuane apmitün? sanüüch ic."¹³Ester tandeac: "Ndot teat majmiec imal imeaats, iich nejiw judios leaw najlüyiw Susa ndom marangüw oxep leaw aquijmien tiül aag a nawiig quiaj, at ndom ajcüw a micual Amán marrondüchiw wüx nerron oniqueran." ¹⁴Quiaj teat natang nenajiüt tandeac majlüy atquiaj. Aag nandearac quiaj tajoyie manguiayeran tiül Susa, ndoj tarrondüw oniquiaw gajpowüw micual Amán.¹⁵Ajcüw judíos leaw aliw Susa canchiütoj tiül gajpopeic nüt tiül caaw ocueaj Adar, tambiyaw al arej acoic miow monxey tiül Susa, naleaing mbich ngome taxainguiw leaw ajiürüw quiaj. ¹⁶Nganüy judíos leaw tacüliw tiül nimix nine mi cambaj teat natang nenajiüt canchiütoj mawüneyej wüx, tawüw wüx leaw ajcüy majaw nejiw at tambiyaw er miow gajpowüw acoquiaw mil leaw ajcüy majaw nejiw, naleaing mbich ngome taxainguiw leaw nembeatmbeat ajiürüw aag a mondeow quiaj.¹⁷Aag ayaj tajlüy wüx gajpar mi nüt caaw ocueaj Adar. Tiül gajpopeic nüt nejiw tasojtüw ndoj tarangüw noic nüt monet at monpac omeaats.¹⁸ Naleaing ajcüw judíos monjlüy Susa canchiütoj wüx gajpar at gajpopeic nüt. Tiül gajpocoic nüt nejiw tasojtüw ndoj tarangüw noic nüt monet at monpac omeaats. ¹⁹Aag ayaj alwüx ajcüw judíos monaw miün quiaj, ajcüw tarangüw aniüngüw tiül rünch cambaj, ajawüw aag a gajpopeic mi nüt caaw ocueaj Adar atnej noic nüt monpac omeaatsaran at ajlüy nadam monet, at atnej noic nüt niüng üücheyej nüteran nop at alinop.²⁰Mardoqueo ajüiquich aag ayaj at üüch mamb narangüch nawiig meawan Judios leaw aliw tiül meawan cambaj ocüeaj teat natang nenajiüt Asuero, leaw aliwan quiaj at leaw aliw min quiaj, ²¹tasajüw wüx marangüw nangos nüt cajpopeic at gajpocoic Adar meawan neat. ²²Aag a yaj nüt quiaj wüx Judios tawüwüx leaw ajcüy majaw nejiw at wüx aag a caw wüx tamong amix omeajtsüw tüüch mapac omeajtsüw at nadamüy amix omeatsaran noic nüt apac omeatsaran. Netam marangüw aag a nüt quiaj nadam monet at mapac omeajtsüw at müjchiüw nüteran nop alinop at mujchiüw leaw netiün andüy.²³At quiaj a Judios apechiüw omal nangos nüt leaw lamamelichaw, marangüw leaw Mardoqueo lamarang müüch nejiw. ²⁴Aaga nüt quiaj, Aman micual Hamedata, nejcüy majaw meawan Judios, tandiem mayac tiül nael Judios ndom mandroch ombasüw, nej tayac Pur (aag a yaj tayac masüt), ndom majarrich at mandroch ombasüw. ²⁵Wüx aag a nael quiaj tatüch nieng ajlüy teat natang nenajiüt, nej tüüch mam nawiig cos aag a leaw lamapieng apmarang ngomajneaj Aman wüx ombasüw Judios netam majmiüc wüx omal nej, at micual nej netam marrondaranüw wüx nerrondüy oniqueran²⁶Tiül mien aag a nüt tapajüw Purim, asajüw minüt nej Pur. meawan leawa landoj narangüch tiül nawiüg at leawa meawan landoj majawüw aton leaw landoj nejiw amongoj tiül, ²⁷Aag a Judios tayariw noic jayats ajlüyay arangüch atan najiüt. Aag ajlüyay arangüch cam andüyan tiül nejiw, at micualüw nejiw, aton meawan leaw apmajlüyiw tiül. Ganüy nejiw netam marangüw ijmbüw nüt nangox nüt wüx patüch neat. apmarangüw at nej asoicquiw aton noic miün apmarangüw wüx patüch neat. Aag a nüt cam netam marangüch nangox nüt aton netam majaw meawan nacualaran, meawan nden, meawan namix cambaj, atan nandam cambaj. ²⁸Ajcüwa Judios cüy maqüeb micualüw nejjiw gomdom macüatiw noic miün omal omeaatsüw majawüw aag a nüt Purim, nieng atqueaj gondom drom wüx omeajtsüw.²⁹Aaga müm Ester minatang nenajiüt, micual Abihail aqiüb Mardoqueo aaga Judio tarangüw najneaj nenajüt aton tajüquichaw amb ijmbüw nawüig andüy wüx Purim.³⁰Tamb nawiig müjdiw meawan nipilan judíos ajcüw 127 nimix nine mi cambaj Asuero, andiüm müüch aag a judíos majlüyiw najneaj at majlüy naleaing tiül meawan nipilan. ³¹Aag a narangüch nawiig andeac naleaing wüx aag a nüt Purim leaw lamayacüw, cos Mardoqueo aag Judío at müm natang nenajiüt Ester tayacüw wüx ajcüw judíos. Ajcüw a judíos tayariw leaw layacaranüw wüx müjdiw nejiw at leaw aliec mien, atnej aton tayariw aag a nüt taiündaran at monmix omeaatsaran. ³²Leaw lamapiüng Ester tajiquich leaw netam marangüch mangoch Purim, at tarangüuch tiül nawiig.

Chapter 10

¹Condom aag a minatang monajiüt Asuero tarang wüx nipilan moncül quiaj tiül iüt at moncül mbeay ndec netam mangüyiw monajiüt.² meawan leawa ajlüy wüx aton andondoch marang ambichay wüx apac, amb wüx mapiüng güineay adamb minüt Mardoqueo niüng minatang minajiüt landoj maxaing tiüt. almajlüyiw marangüw tiül nawiig Cronicas leawa minatang monajiüt ocueaj Media y Persia.³Mardoqueo, aag a Judio, nej amb ijmbüw asaap minajiüt nej ocüaj minatang nenajiüt Asuero. Nej tajlüy nadam tiül Judíos aton almajlüy wüx xeyay mi coj nej Judíos, nej tayamb najneaj wüx minipilan nej aton tandeac monajneaj wüx meawan minipilan nej.

Hosea

Chapter 1

¹Aag agüy mipoch Teat Dios leaw tiün wüx ombas Oseas micual Beeri wüx nüt almapac Uzías, Jotam, Acaz at a Ezequías, montangtang nenajiüt ocueaj Judá at wüx nüt almapac Jeroboam micual Joás, natang nenajiüt ocueaj Israel.² Wüx anomb andeac Teat Dios amb wüx ombás Oseas, Nej tasaj nej: "Carriür, iyamb nop najüyjüy najtaj ndoj iquiiüb. Nej apmajiür micual nej naw wüx ajüyjüy. Aag a cambaj cam atnej najüyjüy najtaj ajlüy cos landroj omeajtsüw Teat Dios."³Atquiaj, Oseas tamb taquiiüb a Gomer micual Diblaim at nej tajiür nop micual nej.⁴ Teat Dios tendeac masaj Oseas: "Iich manüt Jezreel. Cos Xique sanayac ngo majneaj wüx ombas aniüng Jehú cos tambiyaw xeyay nipilan tiül Jezreel at Xique wüx aniüng montangtang monajiüt ocueaj Israel sanatondoch nomiün arangüw natang.⁵ Apmatüch a nüt wüx Xique sanajmbaj nejenguiay ocueaj Israel tiül püjchiün iüt ocueaj Jezreel."⁶Gomer tajiür micual nej alinomb wijquiat nop nine nüx. Ndoj Teat Dios tasaj a Oseas: "Iich manüt Ruhamá, cos Xique langome sanandiümüw aniüng Israel, cos Xique ngome sanawün wüx ximeaats leaw arangüw. ⁷Atan miün quiaj, Xique sanandiümüw xeyay aniüngüw Judá at Xique sanawüniw wüx, Xiquiay, Nejay Teat miDiosüw nejiw. Xique ngome sanawüniw wüx naag nejenguiay, naag nendojquiay, wüx montsoj, naag cawüy tengwüy monjtep cawüy."⁸Nganüy, wüx landoj lamacueat achech Lo Ruhamá, nej tajiür alinop micual nej wijquiat nench.⁹ Quiaj Teat Dios tasaj nej: "Iich manüt Lo Ammí, cos icona ngome Xecambaj icon at miün Xique ngome sanarang MiDiosan."¹⁰Atan miün quiaj, minipilan Israel apmateowaran atnej wiiüd najlüy mbeay ndec, aag ayaj ngome apndom mapeaxaran mateowaran. Aag ayaj apmajlüy nguiane nejiw tasoiquiw: "Icona ngome xecambaj icon", nejiw nganüy apmasoiquiw: "Icona nganüy micambaj Teat Dios leaw almapac." ¹¹Micambaj Judá at micambaj Israel apcanchiümoj alinomb. Nejiw apmarriüjtüw nop minatangüw nejiw at apmajtepiw wüx iüt apmarang noic najneajay nüt minüt Jezreel.

Chapter 2

¹Isajüw michijquiaw micojow monxey, "¡Xecambaj!" at michijquiaw micojow montaj, "Icona teajndiün mejawan xeyay monajneaj"²Iyacan asoet mimüman, iyacan asoet, cos nej ngome xentaj, at miün xique ngome minoj nej xique. Ijchan mawün tiül nej ajüyjüy ngo majneaj arang, at mawün tiül mijiw nej meáwan ajiür naxey.³ Tengwüy, xique sanasoond tiül apix nej at sanajüquich miotaag miün atnej wüx wijquiat. Sanüüch majlüy atnej nawaag iüt, atnej noic iüt ngo majiür yow at sanüüch mandeow wüx mind anganeow yow mawaag teonic nej.⁴Ngome sanandiümüw nicuajind micual nej, cos acual wüx ajüyjüy.⁵ Cos mimüman najüyjüy najtaj nej, at nej tajiür icon wüx ngo maxing teajüyjüy. Nej tapiüng: "Xique sanayamb xemonxey, cos nejiw üjchiw xic süet at sanganeow, sapix milan sap at nelitlit jael, nejüneay nüeteran at leaw namonts apmanganeowaran."⁶Wüx aag ayaj, Xique sanarang noic otüing coet naag sats ngome sanüüch mamong. Xique sanarang noic otüing iüm mapal teombas nej atquiaj ngo maxeom mitiiüd nej. ⁷Nej apmayamb monxey mimonxey nej, nej ngome apndom matüch majaw nejiw. Nej apmayamb nejiw ngome apndom maxeom. Ndoj nej apmapiüng: "Xique sanandilil najaw ombas xenoj, cos najneaj samongoch naquiiüb ngome atnej samongoch nganüy."⁸Nej ngo majaw Xique leaw tenguial nüüch nej mitrigo nej, jayatsüy mivino nej, at miaceite nej, at miün jane teamawün majiür miplata nej at mioro nej, leaw ndoj miün nejiw lamüjchiw Baal.⁹ Nganüy xique sanüüch majiür linomb mitrigo nej wüx apmaxaing apiür at Saneay Xicueaj a vino wüx apmatüch majlüy. Xique sananood leaw Saneay milan sap at nelitlit jael leaw tayar mepojchay ombas nej.¹⁰Ndoj miün xique sanasoond tiül apix nej majawüw nej mimonxey nej, at Sanaxaing Xewix nejinguind ngome apndom mawün nej wüx.¹¹ Xique at miün sanüüch ndom meáwan apac omeaats, minangosnüt nej, wüx natang caaw apac omeaats, wüx Nüt Axeodaran, at meáwan nangosnüt atiiberan majlüy.¹²Xique sanajarrich niüng apiürüw uva at najneaj mixiülüw nej, wüx ayaj leaw nej tapiüng: 'Ajcuwa agüy leaw tangüyiw xic monxey leaw sajiür.' xique sanarang nüuuch noic peat, ajcüwa nimal nacüliw tiwajchiüc apmüetiw.¹³ Wüx amb tiül minangosnüt Baales Xique sanayac ngo majneaj wüx ombás nej, wüx nej andocooch pomb teombasüw nejiw, wüx nej asojquiay najneaj ayac ombiüm micual owix nej at nelitlit andiig nej at laáw mandüuub minaxey nej atquiaj landroj omeaats wüx Xic, aag ayaj nembeat poch andeac Teat Dios."¹⁴Xique sanatüch alinomb nawüywüy mandilil. Xique sanaquiüüb mamb andüy tiül nawaag iüt at sanasaj nangan poch. ¹⁵Xique sanandilil nüüch linomb niüng apiürüw uva, at püjchiün iüt minüt Acor atnej noic lejquian apal nden maxeom omeaats mamong. Nej müm najtaj apmendeac masaj xic atnej wüx arang nüx, atnej andeac wüx ajcüwa nüt taw Egipto.¹⁶Wüx aag a nüt quiaj, nembeat poch andeac Teat Dios, ique Apmepaj Xenüt mesaj xic, 'Xenoj ic', at nomiün ique langome apmepaj Xenüt, mendeac 'XeBaal'.¹⁷ Xique nganüy sanawün tembeay minütiw Baales; minütiw nejiw nomiün langome apmleaam imeaats."¹⁸Wüx aag a nüt quiaj sanayac xepoch nandeacanaag napat nimal nacüliw tiwajchiüc, at naag quiec ocueaj mbas acats. Xique sanambiülüüch mitiiüd jeng, ocueaj nendojquiay nembiyay, at montsoj wüx moncüy wüx iüt, at nejiw apiüjmoj mameayiw najneaj.¹⁹Xique sanayac xepoch narang minoj nomiün. Xique sanayac xepoch narang najneaj naxey, arang palan, ayac mipoch nej mandiüm xeyay, at mambeol mbich meáwan.²⁰ Xique sanayac xepoch naquiiüb ic nomiün noic miün ximeaats, at a ique apmejaw jane nej Teat Dios.²¹Wüx aag a nüt quiaj, Xique sanandeac nangoch, aag agüy nembeat poch ocueaj Teat Dios, Xique sanandeac nasaj ajcüwa mbas acats, at apmendeacüw masajüw ajcüwa iüt.²² Aag a iüt apmasaj osaab soex, aag a jayats vino at aceite ndoj at nejiw apmasajüw Jezreel.²³Xique Sananeay sanayac wüx a iüt cam, at sanandiüm alinomb wüx Lo Ruhamá. Xique sanasaj Lo Ammí: 'Marrey icona Ammí Attá, at nejiw apmasajüw xicon,' "Ique Xeteatiün Teat Dios"

Chapter 3

¹Teat Dios tasaj xic: "Carriür alinomb, indiüm nop najtaj, leaw andiüm nej minoj nej, nganüy nej nop najüyjüy najtaj. Indiüm atnej Xic sandiüm, Nej Teat Dios, tandiüm minipilan Israel, masey mambüw majawüw alinop narangüch dioses at müjchiw nangan peats nejiür nangan aong xiül." ²Atquiaj tanangal Naneay tanangüy gajpocoic tomiün plata, ijquiaw nadam nepeaxeay aquiiüb pinowan cebada.³ Xique nej tanasaj: "Ique apmecül mequiiiüb xic xeyay nüt. Ique landoj langome apmerjüyjüy at miün lango apmejlüyenaag alinop naxey. Atan miün quiaj, Xique sanajlüy naquiiüb ic."⁴Cos apmacüliw xeyay nüt minipilan Israel ngome apmajiürüw natangüy nenajiüt, micualüw natangüy nenajiüt, ayacüw nichech, najal cang oleaj iüm, nelitlit apix miteaats tengwüy narangüch dios aniüngüw nejiw. ⁵Ndoj miün, minipilan Israel apmandilileaw at apmayambüw Teat Dios MiDiosüw nejiw at natangüy nenajiüt David, at wüx laliüc mümb a nüt, nejiw teambipipeay oleajiw aliücüw teombás Teat Dios mayambüw mimonajneaj nej.

Chapter 4

¹Inguiayiün andeac Teat Dios, icona, micambaj Israel. Nej Teat Dios apmayac isoetiün wüx imbasan, meáwan moncül wüx iüt cam, cos ngo majlüy naleaing wüx anderac tengwüy najneaj poch, ngo mayacaran omeaatsaran wüx Teat Dios nengüy wüx iüt cam. ²Ajlüy xeyay ngo majneaj, monwaiícheran, monbiy nipilan, aneederan at monjiür monxey monjiür montaj. Landroj a cambaj laáw tiül najneaj, at monbiy nipilan andüübndüjpeay miün.³Wüx aag ayaj teawaag a iüt, at meáwan leaw acüliw wüx iüt cam tenguial andeowüw lop; ajcüwa nimal tiwajchiüc at ajcüwa quiec tiül mbas acats, at miün ajcüwa cüet tindec, tenguial andeowüw.⁴Nganüy nejinguind nde meajchiün macajmiün mayac asoet alinop; nejinguind nde meajchiün mayac asoeteran wüx ombás aljane. Marrey icona, ajcüwa miteaats, jane Xique sayac isoetiün.⁵ Icona miteaats wüx nüt ngome apmerangan leaw sasaj icon; icona mondeac mipoch Teat Dios ongwiiüts at miün ngome apmerangan leaw sasaj icon, atquiaj Xique sanandrooch ombás Israel leaw ajlüy atnej mimüm.⁶Tenguial ndroj ombás Xecambaj cos ngo mandüy andüyeran. Cos icona, miteaats, lango mendiüman mendüyiün andüyeran, Xique at miün langome sanandiüm najaw icon merangan xemeteaats. Cos icona lango leaam imeajtsan nembeat xepoch, masey Xique MiDios, Xique at miün sanawün wüx xemeaats micualan.⁷ Wüx teaxeyayiw a miteaats, xeyay nisoet teamarangüw wüx Xembás. Nejiw tangowüjchiw atajmüjchiw Xenüt andüy wüx ombás narangüch dios.⁸Nejiw teaüetiw wüx minesoet xecambaj; nejiw andiümndiümayej wüx ngo majneaj alteomeajtsüw nejiw. ⁹Andüy wüx cambaj atan miün quiaj apmamongochiw andüy wüx miteaats; Xique sanayac mamongochiw naél wüx leaw arangüw; Xique sanüüch mandilil andüy wüx ombasüw nejiw atnej arangüw.¹⁰Nejiw apmüetiw ngome apaxiüm üetiw; nejiw apmajiürüw najtaj ngome apmajiürüw micualüw nejiw, cos minquiaj ajlüyiw lamacueatiw Teat Dios.¹¹Nejiw andiümüw majiürjiürüw miün montaj, mangüniw, at jayats nangaag yow, leaw lamüüch ndrom omeajtsüw. ¹²Xecambaj amb matün manguiay narangüch dios leaw ajiür, at ajcüwa nangoraad andeac masaj nejiw leaw apmarangüw. Cos xeyay ngo majneaj omalüw nejiw leaw teamaquiiüb nejiw, at nejiw arangüw atnej arang najüyjüy najtaj ngo mind mandüjpiw Teat Dios.¹³Nejiw ayacüw ichechiw wüx omal tiüc at ambeliw pom quiaj cawüx, teoleajiw op, ajcüwa álamos at terebintos, cos ayacüw najneaj nden. At miün, micualüw monüx ameayiw maquiüjpüw monxey, at miün napewaran ajiürüw monxey. ¹⁴Xique ngome sanayac naél wüx ombasüw micual monüx wüx apmajiürüw monxey, at miün wüx napewaran, wüx apmajiürüw monxey. Atan miün quiaj ajcüwa monxey ayambüw montaj majiürüw, at miün nejiw ayacüw ichechiw atquiaj ndom mameayiw maquiüjpüw najüyjüy najtaj nerang minajiüt dioses. Nganüy naleaing, aag a cambaj cam, leaw ngo mayar anderac apndrom ombás.¹⁵Masey ique, Israel, landoj lamejiür montaj, nde meaach majmiüc majiür asoet a Judá. Icona, nde meriümban Gilgal; nde meriümban Bet Avén, at nde meyacan mipochiün mendeacan: "Atnej Teat Dios almapac".¹⁶ Cos Israel arang xeyay adam omeaats, atnej arang adam omeaats naliw wacüx. ¿Nguineay Teat Dios alndom maquiiüb nejiw müetiw tiül püjchiün nguiane ajlüy najneaj soex?¹⁷Efraín taquiiüb nejiw tiül maquiiüb narangüch dios; icueatiün macül nej miün quiaj.¹⁸ Masey wüx lamong xeyay angüniw, nejiw teamajiürüw montaj; montantang monajiüt andiümüw majawüw monxing. ¹⁹Aag a iünd apmayey nejiw tiüt naag owix nej; nejiw apmamongochiw xeyay monxing wüx ayacüw ichechiw narangüch dios.

Chapter 5

¹¡Miteaats, inguiayiün agüy! ¡Aniüng Israel, inguiayiün anderac! ¡Aniüng natangüy nenajiüt, inguiayiün! Cos Teat Dios apmayac icon tiül naél wüx isoetiün. Icona iyacan tiül naél Mizpa at ipalan tiül ndoc wüx ombás Tabor.² Ajcüwa nipilan xeyay ngo manguiayiw lajmeliw tiül xeyay monbiy nipilan, nganüy xique sanayacüw tiül napat naél meáwanoj nejiw.³Xique sayaag ombás Efraín, at Israel ngome almexeotüy Salnaquiiüb nengüy. Efraín, nganüy landoj lamerang atnej nop najüyjüy najtaj; Israel landoj lamatsopoch ombás nej.⁴ Lango ndom mandilileaw majawüw Teat Dios apal nejiw ngo majneaj arangüw, cos altiül omalüw nejiw ajiürüw montaj, at nejiw ngo majawüw jane nej Teat Dios.⁵Adam omeaats Israel lamayac nej tiül ngo majneaj; atquiaj Israel maquiiüb Efraín apmajtochiw apmajmiücüw wüx asoetiw; at miün Judá apmajtochiw maquiüjpüw.⁶ Nejiw apmambüw maquiüjpüw miwacüx at misapüw nejiw mayambüw Teat Dios, nganüy ngome apmaxeomüw, cos Nej lango majlüy quiaj lamacueat nejiw.⁷ Nejiw ngo mayacüw omeajtsüw wüx Teat Dios, cos ajiürüw micualüw nejiw maquiüjpüw palwüx montaj. Nganüy wüx minangosnüt jayats kaaw tiül apmambich nejiw maquiiüb omeaats miítüw nejiw.⁸Tiül Gibea itsündiün napac nenot anderac manguiayaran, at netsüen soen tiül Ramá. Monyajyaj tiül monstoj tajiünts tiül Bet Avén: ¡Xicona sanandüjpiün ic Benjamín! ⁹Efraín apmendrojchay ombás wüx nüt ayacaran asoeteran. Tiül noic noic micambaj Israel Xique landoj lanapiüng leaw marrey naleaing apmajlüy.¹⁰Montangtang monajiüt ocueaj Judá atnej ajcüwa nipilan leaw andiümüw mapalpalüw miün iüt majal tiüt miíütüw nejiw. Xique sanatong tiüt wüx ombasüw nejiw atnej yow leaw Xeyay Sajcüy. ¹¹Efraín landoj altiüt; lamapal nej tiüt minesoet nej, cos nejay tandiüm majüy andüy niüng ajlüyiw narangüch dioses.¹²Xique sanajlüy atnej ndeoog wüx Efraín, at atnej leaw pandiün wüx aniüng Judá. ¹³Wüx Efraín tajaw mimonandeow nej at Judá tajaw minecoy nej, quiaj Efraín tamb Asiria at Judá tüüch mamb mondeac andeac nej teombas natangüy nenajiüt. Nganüy nej ngo ndom ombás mawün monandeow tengwüy mawün necoy wüx imbasan.¹⁴Xique sanajlüy atnej minaj lüw wüx Efraín, at atnej minaliw minaj lüw wüx aniüng Judá. Xique, atan miün quiaj, sanandrooch ombás ndoj Sanaw quiaj sanamb andüy minquiaj, at ngome apmajlüy nejinguind ndom mawün nejiw.¹⁵ Xique sanamb ndoj sanandilil andüy Niüng Sajlüy, sanacül wüx nejiw apmajawüw ngo majneaj arangüw atquiaj mayambüw Ximbas alinomb, wüx nejiw apmayambüw xic tiül xeyay amix omeajtsüw.

Chapter 6

¹Macaron, andilileaats majawaats Teat Dios. Cos Nej lamaquelet icoots, nganüy Nejay apmataag majneaj icoots; Nejay ayac necoy, at miün Nej apmawinch a necoy quiaj. ²Among miün ijquiaw nüt Nej apmapacüüch icoots alinomb; Nej apmawitich icoots amb er nüt at icootsa apmambaats macüliiüts teombás Teat Dios.³ Iich xicon najawan, Teat; iich xicon nayajcan ombas Teat Dios. Nej aliüc alinomb majaw xicon atnej ijchiür, atnej ajcüwa ijchiür acachiich teomal iüt tiül amelich lamban.⁴¿Cuane sanarang wüx imbasa Efraín? ¿Cuane sanarang wüx imbasa Judá? Atnej oic ajaraw ümb miün arraw atquiaj noic miün imeaats, atnej pojniün ümb miün arraw landroj.⁵ Atquiaj miün, Xique landoj lanaquelet niquiriw ajcüwa mondeac andeac Teat Dios, Xique landoj lanambiyaw naag xepoch naw Tiximbeay. Minembeat poch atnej ran nelitlit.⁶Nganüy Xique sandiüm meaach nomiün imeaats at ngo nandiüm nichech at merndüy wüx mimonajneaj Teat Dios aag ayaj alwüx ombeat ngome atnej mambeleran nichech.⁷ Atnej Adán, nejiw tatsojow nembeat xepoch; nejiw tacueatiw Xic.⁸Galaad noic cambaj niüng acüliw monrang ngo majneaj alquiaj tiüt quiej.⁹ Atnej noic ajlüy moneed teamacüliw aljane, atquiaj ajlüyiw noic ajlüy miteaats leaw lasojnongayej ndom mambiyaw titiiüd andüy Siquem; nejiw lamarangüw noic xeyay ngo majneaj monxing miün.¹⁰Xique lanajaw xeyay among wüx ngo majneaj tiül aniüng Israel; Aag atsojayej ombasüw nejiw Efraín alquiaj nganüy Israel xeyay nisoet alwüx nej. ¹¹Atnej icona, Judá, napiürüch apmarriüjtüch, wüx Xique sanandilil majiür Mitomiün xecambaj.

Chapter 7

¹Wüx Xique tandiümás nandendiich minecoy Israel, minesoet Efraín tejüiquichay, atanej xeyay ngo majneaj tarangüw Samaria, cos nejiw andeacüw monwaiích; nop need ajmel, at noic ajlüy nesapüy moneed anejtiw titiiüd.² Nejiw ngo mapeay teomalüw nejiw Xique leaw ximeaats meáwan ngo majneaj arangüw. Nganüy lamayey nejiw tiüt leaw tarangüw; ajcüwa ayaj alnengüy teanajaw.³Tüjchiw mapac omeaats natangüy nenajiüt naag xeyay ngo majneaj arangüw, at wüx awaíjchaw aquiüjpüw tiül mimonajiüt kambaj.⁴ Meáwan nejiw nejiürüw najtaj, atnej pow lamüüch merrar nerang peats castil, jane lamüüch maxood atitit mibiüm ajtsaj teamacül maxip.⁵ Wüx minangosnüt natangüy nenajiüt, ajcüwa mimonajiüt nejiw xeyay tangüniw maquiüjpüw tanganeowüw namonts yow nomiün ngo ndom witiümoj. Néj tapal teombás ajcüwa nipilan monyac naél.⁶Cos omeajtsüw nejiw teatitit atnej noic pow, nejiw ayambüw omeajtsüw nguineay mawaiíjchaw. Pal ongwiiüts najneaj omeajtsüw, ümb miün arraw latitit alinomb atnej nadamüy biüm.⁷ Meáwan nejiw andaab omeajtsüw atnej noic pow, at atsambüw mimonajiütüw nejiw leaw teamajaw nejiw. Meáwan Minatang Mimonajiütüw nejiw lajmiücüw; nejinguind tiül nejiw ngo mayamb Xic.⁸Efraín laólüy tiül palwüx cambaj. Efraín atnej nandaab peats leaw lajmiüc tipow.⁹ Nipilan napeay miün teamambichaw apac, nej ngo majaw cuane teajlüy. Lamajiür ngwial tiül miondeats nej, leaw arang nej ngo maxeom omeaats.¹⁰Leaw nejiw tandeacüw tarangüw wüx nadam nejiw nganüy andeac mayac asoetiw nejiw; nganüy nejiw, ngo mandiümüw mandilileaw mayambüw Teat Dios miDiosüw nejiw, ngome teamayambüw, masey wüx leaw nganüy teamamongochiw.¹¹ Efraín atnej noic palom, nechach at ngo majiür axeom omeaats, teapaj napac onic tiül Egipto, at ndoj lacuiür andüy Asiria.¹²Wüx nejiw apmambüw, Xique sanateaaig xendoc wüx ombasüw nejiw, Xique sanaloxiw tiüt at nejiw quiec najlüyiw cawüx. Xique sanayacüw tiül naél noic miün meáwanoj. ¹³¡Ay wüx nejiw! Cos nejiw lamacuetaiw Xic. ¡Nejiw lamaxainguiw owixaw nejiw wüx ximbás! Xique alndom nawün wüx nejiw, nganüy nejiw andeacüw awaijchaw wüx Ximbás.¹⁴Nejiw ngo müjchiw nomiün omeajtsüw wüx mapajüw Xenüt , nganüy nejiw xeyay ajiüntsüw wüx mimatsüw nejiw. Nejiw canchiüjow cos andiümüw jayats osaab trigo at namonts yow, at nejiw antsojliw opechiw nejiw müjchiw xic.¹⁵ Masey Xique tanaquiaach nejiw at tanüjchiw majiür apac omeaats owixaw, nejiw nganüy teamayambüw omeajtsüw wüx xeyay ngo majneaj marangüw wüx Xembás.¹⁶Nejiw ambüw ndoj iünüw, naleaing lango mandilileaw majawüw Xic, atnej majawüw Nejay Minatangüy. Nejiw atnej nejiw noic nejengueay lalojcontsoj. Mimonajiütüw nejiw apmajmiücüw pajcamoj tiüt cos lamong wüx andeacndeacüw. Áag ayaj apmandilil wüx ombasüw nejiw matsojow nejiw tiül cambaj Egipto.

Chapter 8

¹"¡Iyac noic ind wüx imbeay! Atnej noic minaj quiec apmajmiüc neyac naél aniüng Teat Dios cos cambaj lamatsoj nembeat anderac at lamaxaing owix majcüy majaw Nembeat Xepoch.² Nejiw apajüw Xenüt: 'XeDios, xicona quiaj niüng ajlüy Israel sayajcan imbás.' ³Nganüy Israel lamacueat leaw najneaj , at najcüy majaw nej apmapeax acuiür nejiw.⁴Nejiw lamayacüw natangüy monajiüt, ngo marangüw wüx Xenüt. Nejiw lamüjchiw majlüy monajiüt, ngo masajüw Xic leaw apmarangüw. Naag nelitlit cang nenüt plata maquiiüb oro tarangüw narangüch dios ocuejiw nejiw, aag ayaj teamayac nejiw andüy wüx apndrom ombasüw."⁵ "Samaria, lango mayarich nine miwacüx. Laátitit aag a xeyay sajcüy wüx ombasüw nipilan quiaj. ¿Cas nüt apmacüliw wüx asoetiw nejiw?⁶Aag a narangüch dios quiaj tapeay imiün Israel; nop nerang najiüt tarang; ¡ngome Dios nej! Aag a nine miwacüx Samaria apmaqueleteran nequirquiriw. ⁷Aag a cambaj cam tapiür iünd ndoj taxaing nadamüy xeeh iünd. Ajcüwa misoex trigo ngo majiür osaab nej, ngo ndom marang harina. Jondot matang majiür aong nej, nipilan namong miün apmambichaw.⁸Landoj laátsaramb Israel; nganüy aliw tiül xeyay cambaj niüng ajaraw atnej lango membeat nicuajind.⁹ Nganüy nejiw tambüw matüchiw Siria atnej nop chicac naw tipeat, nej miün quiaj ajlüy. Efraín lamangal monxey maquiiüb.¹⁰ Masey nejiw lamangalüw monxey tiül palpalwüx nadam cambaj, Xique nganüy sanacanchich majlüyiw noic miün. Imiün wüx apal nejiw minatangüy nenajiüt at ajcüwa mimonajiütüw palwüx cambaj nejiw apmamelich ümbiw.¹¹Nganüy Efraín lamüüch mexiyay artül nguiane ayacüch nichech ocueaj nisoet, nganüy andüy wüx, nejiw lamarangüw marang artül niüng arangüch nisoet.¹² Xique alndom narang wüx nawiig Nembeat Xepoch gajpowüw mil ajlüy, naleaing nejiw apmajawüw atnej alcuane leaw ngo meaag majawüw.¹³Andüy wüx ajcüwa nichech leaw apmayacüch, nejiw ayacüw onij at ndoj apmatsambüw, nganüy Xique, Teat Dios, ngome sanasap. Nganüy xique sanayac ximeaats wüx ngo majneaj arangüw at ndoj sanayacüw tiül naél wüx asoetiw nejiw. Nejiw apmandillileaw andüyiw Egipto. ¹⁴Israel lango leamb omeaats Xic, xique Nerangás nej, at nejiw tarangüw nadamüy najneaj iüm. Judá lamayac nadamüy otüing micoet nej xeyay cambaj, nganüy Xique sanüüch mamb biüm andüy wüx micambajüw nejiw; apmandrooch ombás nadamüy otüing coet.

Chapter 9

¹Nda mapac imeaats, Israel, atnej apac omeajtsüw alinoic nipilan. Cos icona lametsojon lamecueatiün, lamewüniün wüx imeajtsan MiDiosan. Icona xeowüy indiüman mengüyiün mitomiün najüyjüy najtaj tiül püjchiün niüng apiürüch.² Nganüy aag a iüt niüng apiürüch ngome apmawiül icon; at aag a nangan namonts yow lango apmejiüran.³Nejiw langome apndom macüliw tiül miíüt Teat Dios; ngome apmajlüy matnej, Efraín apmandilil andüy Egipto at noic nüt nejiw apmüetiw ngo majneaj nüeteran tiül cambaj Asiria.⁴ Nejiw langome apmatongoj vino aag ayaj nichech teombás Teat Dios, at miün nejiw lango apmandiüm majaw nejiw Teat Dios. Ajcüwa nichech apmayacüw apmarang atnej nüteran wüx teajiüntsaran wüx andeow nipilan: meáwan leaw apmüetiw apmayac nisoet wüx ombasüw nejiw. Nüeteran apmarang ocueajiw nejiw miün; ngome apmajmel aniüng Teat Dios.⁵¿Cuane apmerangan icona wüx aag a nüt larriüdaran majlüy nangosnüt, wüx aag a nüt netam majlüy minangosnüt Teat Dios?⁶ Nganüy, ijawan, jondot nejiw mawüw wüx andeowüw, Egipto ampasap nejiw, at a Menfis apmamiüt nejiw. Aag a xem apmaneay nelitlit mitomiün nej nenüt plata at a patiür apmatang aniüng apmapal quiaj.⁷Laliüc matüch ajcüwa nüt wüx apmamongochiw xeyay naél; laliüc mapeay ajcüwa nüt wüx netam mangüyiw. Iich majawüw meáwan Israel meáwan ajcüwa anderac cam. Nechach nendeac mipoch Teat Dios at landroj nexeom omeaats naxey, wüx arang nadamüy ngo majneaj at wüx xeyay ajcüy omeaats.⁸Nendeac mipoch Teat Dios nej nejiür ayac Teat Dios majiür Efraín. Nipilan ayacüw isapayej nguiajantanej nguiane apmamong.⁹ Nejiw nomiün landrojow atnej wüx minütiw Guibeá. Teat Dios apmawün majaraw alinomb ngo majneaj arangüw at Nej apmayac nejiw tiül naél mangüyiw asoetiw nejiw.¹⁰Teat Dios apiüng: "Wüx Xique tanaxeom Israel, atnej naxeom nangan uvas tiül nawaag wajchiüc. Atnej najneajay aong xiül wüx nüt aong mixiül toc, Xique tanaxeom miteatiw nejiw. Nganüy nejiw tambüw nguiane ajlüy Baal Peor at nejiw tarangüw minajiüt aag a narangüch dios quiaj neyac monxing. Nejiw tajlüyiw atnej najüyjüy nipilan lajmboc ombasüw at nejiw aag a narangüch dios leaw nejiw andiümüw.¹¹Nganüy wüx Efraín, meáwan leaw najneaj tajiürüw apndrom atnej ajlül noic quiec. Langome apmajlüy wijquiaw namix nine, nejinguind montaj apmajiür micual nej at ngome apndom majmel micual nej.¹² Masey nejiw taquijpüw miün namix nine, Xique sanaquiiüb mamb atquiaj nejinguind ngome apmacüliw. ¡Ay wüx nejiw wüx Xique sanacueat nejiw!¹³Xique lanajaw Efraín, ajlüy atnej Tiro, alpiüram wüx noic najneajay iüt, nganüy Efraín apmaquiüjpüw micualüw nejiw andüy teowix aljane leaw apmambiy nejiw." Ijchaw, TEAT-- ¿cuane apmeajchiw?¹⁴ Ijchaw nejiw montaj majmiüc teomeajtsüw nejiw micualüw nejiw at mijiweaw nejiw ngo majiür aonts nej.¹⁵"Wüx meáwan ngo majneaj arangüw tiül Gilgal, quiaj nguiane Xique samelich sajcüy najawüw. Wüx xeyay ngo majneaj arangüw, Xique sanawüniw quiaj Saniüng. Xique langome sanandiümüw; mimonajiütüw nejiw nemejchiw.¹⁶Efraín nej noic monandeow nej at mioxiich nej landoj lawaag; nejiw lanngo majiürüw aong nejiw. Masey jondot tajiürüw micualüw nejiw, Xique sanayac micualüw nejiw leaw xeyay andiümüw ndom mandeowüw." ¹⁷XeDios langome apmangoch nejiw cos nejiw ngo marangüw atnej Nej apiüng. Nejiw apmajlüyiw atnej najüy miün nipilan ngo majiürüw aniüngüw atquiaj apmajaraw tiül meáwan nadamdam cambaj.

Chapter 10

¹Israel atnej nateaic cambeac leaw ayac xeyay aong nej. Wüx teamayac wüx xeyay aong nej ajiür, at miün teamarang xeyay artül. Wüx miíüt nej xeyay napiürüch awün, nej tataag majneaj oleaj miíüm nej.² Xeowüy angowüüch omeaats nej; nganüy nejiw netam maiícüw wüx asoetiw nejiw. Nejay Teat Dios apmalox tiüt miartül nejiw; nejiw apmaloxiw tiüt oleaj miíümüw nejiw.³Nganüy nejiw apmapiüngüw: "Ngo najiüran nijinguind natangüy nenajiüt---¿cuane alndom marang nej wüx xicona?" ⁴Nejiw andeacüw ngo membeat poch at ayacüw mipochiw nejiw ngome naleaing andeacüw. Atquiaj chüc, meáwan leaw andeac andiüm marang ngome apmarang atnej netam, apmangowüüch, apmayac xeyay naél.⁵Nipilan moncül Samaria apmajiürüw xeyay mbol wüx aag a nine wacüx ocueaj Bet Avén. Minipilan nejiw ajiüntsüw wüx ombasüw nejiw, atquiaj atnej ajcüwa miteaats nendüjpiw narangüch dios leaw tapac omeajtsüw wüx nejiw at wüx tajiürüw xeyay nganüy landroj lango majlüy quiaj.⁶ Nejiw apmaquiürajpüw mamb andüy Asiria atnej noic üünderan miün majneaj omeaats natangüy nenajiüt. Efraín apmamongoch xeyay ngo majneaj, at a Israel apmamongoch monxing wüx midiosüw nejiw.⁷Natangüy nenajiüt ocueaj Samaria apndrom ombás, atnej noic quiriw xiül wüx teamajowjow nej omal yow. ⁸Ajcüwa tiüc nguiane arangüw ngo majneaj apndrom ombasüw. ¡Aag ayaj minesoet Israel! Sats lop ndoc maquiiüb patiür apmatang wüx miartül nejiw. Ajcüwa nipilan apmasajüw a tiüc: "¡imiüt xicon!" at ajcüwa nine tiüc: "¡ijmiücan wüx ximbasan!"⁹"Israel, lamerang nesoet imiün wüx minüt Guibeá; icül miün ngo meriow tiül. ¿Neol jo micual monrang ngo majneaj quiaj ngome apmatüch nejiw montsoj tiül Guibeá?¹⁰Wüx Xique sanandiüm, Xique sanapaj ocueajiw. Ajcüwa nadam cambaj apcanchiümoj mapalüw teombasüw at apmatsajcüw cos ijmbüw amb ngo majneaj arangüw. ¹¹Efraín nop nüx wacüx nej lasap ombas wüx andiüm majüyjüy, atquiaj chüc, Xique sanaoel omalüw sanatsaag wüx natsüjyay onic nej. Xique sanayac sanaoel omal Efraín; Judá apmachiüt a iüt; nejay a Jacob apmamüünch nembaag iüt.¹²Ipiür xeyay monajneaj nejiw miün quiaj, at ixaing omeaats nembeat anderac leaw ayac wüx omeaats. Ichiütan miíütan leaw ngo meaag achiütaran, nganüy lamatüch a nüt meyamban TEAT DIOS, apmecüliün wüx Nej aliüc linomb at wüx apmajoet monajneaj wüx imbasan.¹³ Icona lamepiüran xeyay ngo majneaj, at apmexainguiün leaw ngo majneaj arangüch. Icona landoj meatiün aong awicheran cos teyacan imeajtsan leaw icona indiüman at wüx xeyay nipilan leaw ijiüran tiül montsoj.¹⁴Wüx aag ayaj apwitiüm ngomaxeoram omeaatsaran imiün tiül minipilan nej, at meáwan micambajüw nejiw apndrom ombasüw. Apmarang atnej Salmán tandrooch ombás Bet Arbel wüx noic miün nüt montsoj, nguiane müm montaj namümaran maquiüjpüw micualüw nejiw tambiyeran taqueletaranüw.¹⁵ Icona atquiaj apmajlüy wüx imbasan, Betel, cos wüx aag xeyay ngo majneaj ijlüyiün tiül. Wüx ümb miün arraw natangüy nenajiüt ocueaj Israel apndrom ombás nomiün.

Chapter 11

¹Wüx Israel aliün marang nop nine, Xique tanandiüm xeyay, at Xique tanapaj Xecual maw Egipto.² Wüx xeyay sandiüm teanapajüw, nejiw arangüw wüx omeajtsüw teajüyiw macueatiw Xic. Nejiw ayacüw nichech teombas baales at ambeliw pom teombas narangüch midiosüw nejiw.³Wüx aag ayaj, Xique jane tanaquiaach a Efraín ndom ombas majüy. Xique jane taxainguiüs napeic tiüt, nganüy nejiw ngo najawüw Xique xeyay tanajwüw nejiw. ⁴Xique tanatiib a tiiüd naag nots las alwüx xeyay mimonajneaj nipilan, alwüx xeyay monajneaj. Xique wüx nejiw tanarang atnej aljane leaw üüch tejyem neoel omalüw nejiw nemüünch teombeayiw, at Xique mojcotos nambeolüw nejiw at tanayamb cuane apmüetiw.⁵¿Ngome apmandilileaw nejiw andüyiw miíüt Egipto? ¿Ngome apmarang natang Asiria wüx ombasüw nejiw, neol nejiw ngo mandiümüw mandilileaw majawüw Xic?⁶ Nendojquiay apmajmiüc wüx micambajüw nejiw at apmandrooch ombas opal mindeniw nejiw; apmandrooch ombasüw leaw nejiw andiümüw marangüw. ⁷Xenipilan lamapiüng apmacueat Xic. Masey nejiw apajüw minüt Natangüy Teat Dios, nejinguind ngome apmambeol nejiw.⁸¿Nguineay alndom nacueat ic, Efraín? ¿Xique nguineay alndom nayac ic tiül nael, Israel? ¿Xique nguineay alndom narang icon mejlüyiün atnej Adma? ¿Xique nguineay alndom narang icon mejlüyiün atnej Zeboim? Xemeaats lamangowüüch tiül Xic; meawan najneaj xeyay sandiüm ic lamangowüüch.⁹ Xique ngome sanarang nayac xeyay sajcüy; Xique ngome sanandrooch ombas alinomb Efraín. Cos Xique Dios at ngome nipilan; Xique nangaj sajlüy tiül icona, at Xique ngome saliüc wüx xeyay sajcüy.¹⁰Nejiw apmandüjpiw TEAT DIOS; at Nej apmapaj atnej nop xeech liong. Wüx Nej apmepaj, micual nej teambipipeay oleajiw nejiw aliücüw imiünüw nonüt. ¹¹Nejiw aliücüw teamambeapmbeap nejiw atnej noic quiec naw Egipto, atnej noic palom naw tiül miíüt Asiria. Xique sanüüch macüliw aniüngüw nejiw--aag ayaj landoj lamandeac TEAT DIOS.¹²Efraín wüx xeyay atsoj miün lamayey xic tiüt, at aniüng Israel wüx xeyay awiích. Nganüy Judá aliün majlüy minquiaj ngo matüch Teat Dios, aliün najlüy, majcüy majaw Nangaj Teat Dios.

Chapter 12

¹Efraín teaüet tiül iünd at andüüb mamb iünd naw nonüt. Nej andüübndüjpeay miün teamayac wüx awaiích at ambiy nipilan. Nejiw ayacüw nembeat andeacüw maquiiüb Asiria at ajoyiw minaow olivo müjchiw Egipto.² Nej TEAT DIOS lamayac osoetiw nejiw wüx ombas Judá at apmayac mangüyiw asoetiw a Jacob wüx leaw nej arang; Nej apmangüy leaw ngo majneaj arang.³Teomeaats mimüm nej Jacob tasap nic oleaj micoj nej, at wüx minüt arang naxey tatsoj maquiiüb Teat Dios. ⁴Nej tasojanaag maquiiüb nop ángel at tajntsop wüx. Nej tajiünts at tatün ocueaj Xeyay Mambeol nej. Nej tayaag ombas Teat Dios tiül Betel; quiaj Teat Dios tendeac majaw nej.⁵Nejay nej TEAT DIOS, Nej Teat Dios neneay nipilan montsoj; "TEAT DIOS" aag ayaj Minüt nej leaw netam mapajaran. ⁶Atquiaj indililean meyamban MiDiosan. Ersapayon wüx napac tiül nembeat anderac at wüx mimonajneaj nej, at icüliün ndeam wüx minüt MiDiosan.⁷Ajcüwa monüjpeay ajiürüw teowixaw nejiw nepeaxeay leaw ngo mapeax palan; nejiw andiümüw manejtiw. ⁸Efraín tapiüng: "Xique naleaing lanajiür xeyay tomiün; xique lanaxeom xeyay tomiün aag ayaj saneay. Wüx meáwan xenajiüt nejiw ngome apmaxeomüw ngo majneaj wüx xic, nicuajind leaw alndom marang nisoet."⁹"Marrey Xique nejay TEAT DIOS miDiosüw nejiw imiün tiül miíüt Egipto saquijpüw mamb. Xique sanüüch mamb macüliw linomb tiül minden jael, atnej wüx nüt landoj lamatiiberan majlüy nangox nüt.¹⁰ Xique tandeacás nasajüw mondeac andeac Teat Dios, at tanüjchiw majawüw aümayej andüy wüx icona. Tanendeac nasaj icona amb wüx ombeay nendeacüw andeac Teat Dios Xique süjchiw mandeacüw naag najneaj anderac."¹¹Jondot ajlüy xeyay ngo majneaj tiül Galaad, naleaing ajcüwa cambaj quiaj ngo majiürüw nicuajind ombeatiw. Tiül Gilgal nejiw ambiyaw wacüx mayacüw ichechiw; mi artül nejiw apmarang atnej noic sonongoj cang laümb rapapam tiül nachiütaran iüt. ¹²Jacob tecuiür andüy tiül miíüt Aram; Israel tarang najiüt atquiaj ndom majiür mintaj nej; at nej tajiür noic ajlüy sap atquiaj ndom majiür nop mintaj nej.¹³Nej TEAT DIOS lamawün Israel maw tiül Egipto tawün nej nendead andeac mipoch Teat Dios, at nendeac andeac mipoch Teat Dios Nej tajiür nejiw taquiiüb nejiw. ¹⁴Efraín tüüch mamix omeaats xeyay TEAT DIOS. Atquiaj nej TEAT DIOS apmayac wüx omal nej quiej at apmandilil andüy wüx ombas nej xeyay ngo majneaj.

Chapter 13

¹"Wüx Efraín tendeac, tajlang noic ateam. Nejay tayaag teyacüy xeyay nembeat tiül Israel, naleaing nej tandüy wüx ombás nej minesoet nej wüx atamüüch minüt Baal at nej tandeow.² Nganüy, nejiw ndeam teamayacüw wüx minesoetiw nejiw. Nejiw arangüw nine manchiüc naag miplata nejiw, narangüch dios xeowüy lajneaj arangüch, atnej ngomeaag ajlüy, meáwan ayaj minajiüt nerang a najiüt quiaj. Ajcüwa nipilan quiaj nejiw apingüw: "Ajcüwa monxey cam jane ayacüw nichech achejchiw nine wacüx quiaj."³Atquiaj nejiw apmajlüyiw atnej ajcüwa oic ümb miün arraw, atnej ümb miün arraw najmiüc naquind landroj, atnej nawaag soex lamajüyich matech nej iünd macueatanaag a iüt niüng tearrantsüch, at atnej niüng aw a nasop.⁴Nganüy Xique xiquiay TEAT DIOS miDiosüw nejiw leaw apmaquiiüb nejiw imiün Egipto. Icona ngo metam mejawan nejinguind alinop dios aag miün Xique; icona netam meyariün ngo majlüy ninguiünd ngome Xique, ngo majlüy alinop newün icon wüx. ⁵Xique tanayaag imbasan tiül nawaag iüt, tiül iüt nguiane ngo majlüy yow.⁶ Wüx icona tejiüran soex, quiaj icona chipiüt itünguiün; at wüx icona chipiüt itünguiün, xeyay tadam imeajtsan. Wüx aag ayaj icona tewniün imeajtsan wüx Xic.⁷Xique sanewüneay narang nop liong majawüw xic nejiw; atnej nop rach lüw, Xique sanametiw tiül tiiüd.⁸ Xique sanatsambüw atnej arang nop mbaleoy leaw laneederan minaliw nej. Xique sanachiüt mal mipechiw nejiw at quiaj miün Xique sanatsambüw atnej nop liong, atnej nop nimal nacül tiül peat sanajmbaj nequirquiriw.⁹Xique sanandrooch ombasüw nejiw, Israel; ¿jane apndom mawün icon wüx? ¹⁰¿Jo nganüy nguiane almajlüy minatangüy nenajiüta, alndom nejay mawün icon wüx mbich meawan cambaja? ¿Nguiane almajlüyiw mimonajiüt nejaw icona, wüx icona tepiüngana mesajan Xic: 'Iich xicona nop natangüy nenajiüt tengwüy nop micual nej nenajiüt?¹¹ Xique tanüüch icon nop natangüy nenajiüt wüx tanajcüy at tanawün tiül minajiüt nej cos tajcüyiüs.¹²Lacanchiow aag a xeyay ngo majneaj teomeaats Efraín; mineseot nej laxiyay canchiow.¹³ Xeyay necoy apmatüch nej atnej minecoy nejiür nine, nganüy nej nop nemeech nacualaran ngo manguiay leaw asoic, cos wüx apmatüch a nüt wijquiam, nej ngome apmandiüm maw teomeaats mimüm nej.¹⁴¿Xique sanawüniw nejiw teowixaw miíüt mondeow? ¿Xique sanawüniw nejiw tiül mondeow? ¿Nguiane, andeow, almajlüye micabcüy? ¿Nguiane, miíüt mondeow, almajlüye nindrojchaye ombas? Aag a xeyay ajneaj imeaats almexeotüy ngo naxeom najaw.¹⁵Masey Efraín najneaj amb nejiür tiül michiig micoj nej, noic iünd naw nonüt aliüc; aag a iünd ocueaj TEAT DIOS apmapep napac tiül nawaag wajchiüc. Minapacüy ocueaj Efraín apmamong at milol nej lango apmajiür yow. Najcüy majawüw nej apmajmeliw manejtiw nguiane almayac leaw nembeatiw leaw almajiür.¹⁶Samaria apmajiür asoet nej, cos nej lajcüy majaw miDios nej. Nejiw apmajmiücüw apmambiyeranüw naag nendojquiay; namix nine micualüw nejiw apmaqueletiw nequirquiriw at müm montaj nejiürüw micualüw nejiw apmachiütaran omeajstüw nejiw.

Chapter 14

¹Israel, indilil mejaw TEAT DIOS aag ayaj miDios, cos tejmiüc ajcan irang xeyay ngo majneaj.² Indeac naag mipoch aag a neseot leaw irang at indilil mejaw TEAT DIOS. Isaj NEJ: "Iwün tiül xicon meáwan ngo majneaj at ijaw iyar leaw najneaj, atquiaj alndom nüjchiün Ic leaw najneaj andeac xembeayiün natamüjchiün minüt.³Asiria ngome apmawün xicon wüx; xicona ngome sanajtepiün wüx cawüy namban tiül montsoj. Xicona ngome sanandililean napiüngan xenajiütan leaw sarangan naag xewixan: 'Icona xediosan xecuejaiün,' wüx Ique ajcüwa nipilan ndeoj ngo majiür miteat ndej apmaxeom monajneaj"⁴"Xique sanataag majneaj acuetaiw xic; Xique sanandiümüw xeyay, cos leaw Sajcüy najaw nejiw lanawün laáw tiül xic. ⁵Xique sanajlüy atnej ajmiüc naquind wüx Israel; nej apmajpoet atnej mbaj najcül at apmayac mioxiich nej atnej monopoots xiül nacül Líbano.⁶ Mipüüig nej aptsatsam; atsüjyay ombas apmarang atnej mixiül olivas, at ajmboc angan atnej ajmboc angan monopoots xiül najlüy Líbano.⁷Ajcüwa nipilan leaw acüliw quiaj tiül minden apmandilileaw; nejiw apmapacüw alinomb atnej tsatsaw osaab xiül at apmajpoet atnej cambeac. Apmajaraw majüic atnej nejiw namonts yow ocueaj Líbano.⁸ ¿Efraín, cuane Xic sajiür maquiüjpüw narangüch dios? Xique sananguiay indeac at sanajaw ic. Xique sajlüy atnej noic owil ciprés, leaw aop nej ngo mamong ateaic; imiün wüx Xique aw leaw najneaj temerang."⁹¿Jane nendüy leaw alndom maxeom omeaats tiül ajcüwa agüy cama? ¿Jane axeom omeaats wüx ajcüwa agüye nejay alndom mandüy? Cos ajcüwa mitiiüd TEAT DIOS naleaing ajlüy, at ajcüwa ambüw najneaj nejiw tiül apmajüyiw, nganüy ajcüwa nemejchiw najiw apmajtochiw maquiüjpüw.

Jonah

Chapter 1

¹Nganüy Teat Dios tandeac Mipoch nej masaj a Jonás micual Amitai, tandeac masaj:² "Witiür carriür indüy Nínive, tiül nadamüy cambaj, at ijüquich quiaj mipoch Teat Dios, cos lapeay nengüy niüng sajlüy lananguiay cuane xeyay ngo majneaj teamarangüw." ³Witiüt nganüy a Jonás mecuiür mexeotüy teombás TEAT tamb andüy Tarsis. Taw tiüt Jope nguiane taxeom noic müx laámb andüy Tarsis. Atquiaj ndoj tangüy ndom majtep timüx laámb andüy Tarsis, minquiaj nguiane ngo majaw NEJ TEAT.⁴Nganüy Teat Dios tüüch mamb noic nadamüy iünd andüy tindec at tarang noic nadamüy ndicoic. Atnej ajüic apquejweam a xeech müx najenjen miün. ⁵Lambayajow xeyay nejawüw wüx müx at nop nop nejiw tapajüw minüt midiosüw nejiw. Tüjchiw tejyem omal a müx taloxiw tindec. Nganüy a Jonás taw tiüt andüy teomeaats müx alpeaam quiaj at tasap nej xeyay ameay.⁶Natang nejaw wüx müx tiün majaw nej at tasaj nej, "¿Cuane tenguial merang almemeay quiaja? ¡Witiür! ¡Ipaj minüt midios! Ngwa alndom marang midios majaw icoots at ngo mambiy icoots" ⁷Meawanoj tendeacüw tesajayej nop alinop: "Macaron, majawaats marrajaats, atquiaj ndom majawaats jane neyac naél leaw teamamongochiiüts." Atquiaj tarrajüw matijpeaw, atquiaj tajaraw tajmiüc wüx ombás Jonás.⁸Nejiw tasajüw a Jonás ndoj miün, "Wüx monajneaj, isaj xicon jane neyac aag monteomeaats cam leaw teamamongochiiüts. ¿Ngün minajiüta, at nguiane erwiüna?"⁹ Jonás tasaj nejiw, "Xique Hebreo xic; at satamüüch minüt Teat Dios, nej Teat Dios nacül tiül mbasacats, jane nerang a ndec at nerang nawaag iüt."¹⁰ Quiaj xeyay mbayatoj a monxey at tasajüw a Jonás,"¿Cuane leaw lemerang quiaja? Nejiw a monxey lamajawüw nej tenguial acuiür mexeotüy teombás Teat Dios, cos nejay a Jonás landoj mandeac.¹¹Ndoj miün tasajüw a Jonás, "¿Cuane sanarang wüx imbás atquiaj xicona nawan wüx majlüy miün a ndec? Cos teamayac wüx apac a ndec deaám.¹² Tasaj nejiw a Jonás, "Ixainguiün xic at iloxiün xic tindec. Ndoj quiaj apmajlüy miün a ndec apmeriowan wüx, cos lanajaw xique neyacás naél quiaj witiüt nadamüy ndicoic andüy wüx imbasan."¹³ Nganüy naleaing, ajcüwa monxey monrang najiüt tatechiw napac mandilileaw andüyiw wüx iüt, ngome tatüchiw apac a ndec cos teamayac wüx apac xeyay wüx ombasüw nejiw.¹⁴Ndoj, tapajüw minüt TEAT at tapiüngüw, "Satüniün icueaj TEAT, sanguejriün xemalan, nde meaach nandeowan at nde majmiüc neseot ocueaj nandeow wüx xemalan, cos Ique, TEAT, lamerang atnej ique indiüm." ¹⁵Quiaj taxainguiw a Jonás tamb maloxiw tindec atquiaj a ndec lombot. ¹⁶ Ndoj, ajcüwa monxey tatamüjchiw xeyay minüt TEAT. Tayacüw xeyay nichech mujchiw a TEAT at tayacüw mipochiw nejiw.¹⁷Nganüy, NEJ TEAT landoj lamayac nop nadamüy xeech cüet atquiaj ndom malaj a Jonás atquiaj Jonás tamongoch arej nüt arej ongwiiüts teomeaats a cüet.

Chapter 2

¹Andüüb miün, Jonás tandeacanaag makiiüb TEAT, MiDios nej, imiün teomeaats xeech cüet. ²Nej tapiüng: "Tanapaj minüt Teat andüy wüx xeyay monteomeaats samongoch quiaj Nej tangoch sandeac; ¡Sapaj napac mimbeol xic imiün tiül pojniüwüy Warraj Oxiüt! Ique tenguiay sandeac.³Landoj melox xic tiül najal omal ndec, marrey tiül najal omeaats ndec, acuiür miyow ndec ayey xic tiüt; meáwan nadamüy omal ajponch among wüx ximbás.⁴ Xique tapiüngás: "Iniiüg lango majaw xic; masey atquiaj sanandilil najaw andüy nguiane ajlüy minangaj iüm"⁵Miyow ndec lamapal xic tiüt lapeay tixinic; lamayey xic tiüt najal ndec; lawinchay wüx xemal misoex ndec. ⁶Tsoyotós tiüt tindec tanatüch nguiane witiow owil tiüc; mimanchiüc loliüt tapalüw xic nomiün. ¡Nganüy ique TEAT, XEDIOS tewün xic tiül najal loliüt saliün napac!⁷Wüx xemal xemeaats tandeow tiül xic, xemal tapaj minüt TEAT; ndoj miün leaw sandeac tapeay Niüng Ijlüy, tiül minangaj iüm. ⁸Ajcüwa nipilan leaw anguiyaw andeac narangüch dioses leaw ngo membeatiw arangüw atnej andiüm omeajtsüw omalüw acueatiw acueatiw mimonajneaj.⁹Xique nganüy, sanatsüen soen apac ximeaats sanayac nichech wüx Imbás; sanarang leaw lanayac xepoch nasaj ic. ¡Imiün wüx TEAT DIOS leaw apmawün wüx nipilan!¹⁰ Ndoj miün, TEAT DIOS tendeac masaj a cüet quiaj tamb majtiür wüx nawaag iüt a Jonás.

Chapter 3

¹Amb iwiüm Mipoch Teat Dios tapeay niüng ajlüy Jonás, tasaj nej: ²"Witiür, carriür indüy Nínive, aag a nadam cambaj quiaj, quiaj apmendeac napac xepoch leaw tanasaj ic mendeac."³ Atquiaj tarang a Jonás witiüt tamb andüy Nínive tayar andeac TEAT DIOS. Ninguiün nüt Nínive tarang noic nadamüy cambaj, netam arej nüt ndom mandooigueran tiüt.⁴Tamelich ajüy a Jonás tajmel tiül nadamüy cambaj ndoj ajüy noic nüt nej tandeac napac tapiüng: "Amb ic miow nüt Nínive apndrom ombás." ⁵Minipilan Nínive tayariw andeac Teat Dios tayacüw nembeat poch maiíündaran lop. Meawanoj nejiw tasoijquiw ngo majneaj apixaw, imiün wüx natang ndoj wüx chingüy.⁶Najen miün tapeay anderac niüng ajlüy natangüy nenajiüt ocueaj Nínive. Nej witiüt niüng chetej, tasoond apix nej, tayac ngweat wüx ombás nej at chetet wüx. ⁷Nejay tüüch mamb noic nembeat poch tapiüng: "Tiül Nínive, wüx minangoraad natangüy nenajiüt at mimonajiüt nej, nijinguind nde meajchiün üetiw nipilan tengwüy nimal, wacüx tengwüy najiürüch tiwajchiüc. Nejiw nda müetiw alcuane nda manganeowüw yow.⁸At ijchan mayacüw wüx ombasüw nejiw ngweat nipilan at nimal atquiaj majiüntsüw mapajaw napac Teat Dios. Netam meawanoj macuetiw leaw ngo majneaj teamarangüw at macueatiw ambiyaw nipilan. ⁹¿Jane ajaw nguaj Teat Dios mandilil majaw icoots mangowüüch omeaats nej at mandiüm macueat ajcüy majaw icoots atquiaj ngo mandeowaats?¹⁰Teat Dios tajaw leaw nejiw teamarangüw, tacueatiw meáwan ngo majneaj leaw teamarangüw. At Teat Dios tangowüüch omeaats nej, wüx aag a xeyay ngo majneaj tapiüng apmarang wüx ombasüw nejiw, ngome tarang atquiaj.

Chapter 4

¹Aag ayaj ngo majneaj majaw a Jonás quiaj tajcüy xeyay. ²Tamb mandeacanaag TEAT DIOS tapiüng, "Ah, TEAT" ¿Ngome ag ayaja tanapiüng wüx saliün tiül xeiíüta? Quiaj tarangás atquiaj tecuiürrás sandüy Tarsis cos lanajaw xeyay ajneaj imeaats, nadamüy mimonajneaj, nequiíy ijcüy, indiüm xeyay nipilan at ingowüüch imeaats leaw ngo majneaj lamepiüng apmerang.³ Wüx ayaj, nganüy TEAT, satün icueaj mequiiüb xic mamb, najneaj najaw nandeow ngo matnej napac.⁴TEAT DIOS tasaj nej, "¿Najneaj temerang quiaj mejcüy xeyay?"⁵ Ndoj miün Jonás taw tiül cambaj tamb chetem amb nonüt ocueaj a cambaj. Quiaj tamb marang noic nden at tamb chetem teoleaj nej, majaw cuane apmarang nej a cambaj chetet tiül nden.⁶Nej TEAT DIOS tayac noic owil soex neyac nden tüüch matang wüx ombás Jonás atquiaj mamong ajcüy omeaats. Jonás tajneaj omeaats wüx a soex quiaj. ⁷Raw miün tiüt Teat Dios lamayac nop nine ndiüc. Aag a ndiüc quiaj tamb mambiy a soex quiaj tawaag.⁸Tajlüy wüx taw atil nüt amb alinoic nüt, Teat Dios tüüch miün imiün nonüt majüy noic neorrar iünd. At miün, mineorrar atil nüt marrey wüx omal a Jonás pojniüt teombás. Ndoj Jonás tandiüm mandeow. Tandeacanaag omeaats nej, "Najneajay ndot nandeow lango mind sapac."⁹ Ndoj Teat Dios tasaj a Jonás: "¿Najneaj mejcüy wüx ombas a soex quiaj?" Jonás tasaj nej: "Najneajay najcüy xeyay, sandeow wüx sajcüy."¹⁰Teat Dios tasaj nej, "Ique nicuajind ngo meyaag wüx a nine soex quiaj, ngome terang najiüt wüx ngomeaach matang. Wüx noic ongwiiüts tatang at amb alinoic ongwiiüts tandeow.¹¹ Jo nganüy xique, ¿Ngo ndom nandiüm xeyay a Nínive, noic nadamüy cambaj, niüng almajlüyiw among acoic miow nimiow nipilan leaw ngo maxeomüw majawüw ngün miaác owixaw nejiw at ngün miquiamb owixaw nejiw, at aliw quiaj xeyay wacüx?"